Seorang Ibu Menulis 13 Permainan Yang Kita Patut Tahu Jika Mahu Anak Pandai. #7 Sangat Simple

Seorang ibu, Puan Adlil Rajiah, menulis di dalam blognya 13 permainan yang ibu bapa patut tahu untuk menggalakkan perkembangan minda anak. Kebanyakan permainan yang diperkenalkan, adalah dari barangan harian – ia amat murah dan mudah untuk dilakukan! Tanpa menunggu lagi, sila baca penulisan beliau di bawah ini:

Aktiviti kanak-kanak yang murah & bagus untuk perkembangan minda!

Ok topik hari ni agak ke”mak-mak”an sikit. Orang bujang mesti boring baca. Tapi kalau bujang yang kuat berangan, boleh la baca sambil berangan anak ada kat sebelah. Scaryyyy~~ ;D

Ok sebenarnya since aku publish entry pasal Child Psychiatrist tu kan, ramai parents yang email aku dan share pengalaman masing-masing buat assessment dengan Child Psychiatrist. Rupanya ramai jugak parents yang dah pernah bawak anak jumpa Child Psychiatrist kan. Aku ingat aku sorang je. -___-

Well, ramai yang beranggapan bahawa anak-anak yang perlu jumpa Psychiatrist ni, mesti anak yang terencat otak,
anak ada masalah mental, anak autism, anak asik kena rasuk, etc. Kamonnn.. TAK SEMESTINYA.

Macam kita. Kita jumpa gynecologist sebab nak beranak je ke? Tak semestinya kan. Period tak teratur pun jumpa gynae. Asik sakit perut pon jumpa gynae. Saje-saje nak cari jodoh pon jumpa gynae. :D

So sama macam child psychiatrist. Bawak anak jumpa psychiatrist tak semestinya anak kau gila. -_____-
Sebenarnya, semua parents yang ada anak 12 bulan dan keatas, sangat disarankan bawak anak masing-masing jumpa Child Psychiatrist. Untuk apa?? Supaya parents lebih mengenali behaviour anak. Supaya parents tahu cara yang betul untuk handle behaviour-behaviour tertentu. Contoh, anak kuat jerit, nak buat camane. Anak takut strangers, nak buat camane. Anak terlalu manja, nak buat camane. Anak lembap, nak buat camane. Anak lambat cakap, nak buat camane.

Kat sana ialah tempat terbaik untuk parents belajar mengenali anak masing-masing dan tahu mana salah silap SEBELUM TERLAMBAT. Dan supaya perkembangan fizikal dan mental anak dapat diransang dengan baik. Dan parents bukan sekadar memperbodohkan anak dengan gajet semata. Amboi kasarrrr ayatnya. -___-

Biasalah kita sekarang dah terlalu moden. Sampai otak jadi sempit dan tak kreatif bila fikir soal anak.
Bila anak bosan, nah ipad. Bila anak nak perhatian, nah ipad. Nanti esok-esok kau dah tua, kau lapar, anak suapkan ipad dalam mulut kau. Ok kasar lagi. Maafkan saya. -..-

Bagi parents yang dah pernah hantar anak buat assessment dengan Child Psychiatrist, mereka tahu betapa banyakkkkk aktiviti yang boleh dilakukan bersama untuk merangsang fizikal dan minda anak. So hari ni aku nak share beberapa aktiviti tersebut. Dan semua aktiviti ni bukan saje based on experience aku sendiri, tapi jugak dari pengalaman parents lain yang sudi berkongsi untuk manfaat bersama. Siapa kata aku mereka-reka cerita, korang siap. Aku jentik tahi lalat tu kang.
;D

Kalau diikutkan memang terlalu banyak aktiviti untuk meransang minda anak-anak yang diguna-pakai oleh Child Psychiatrist dalam assessment mereka. Tapi kat sini, aku senaraikan beberapa sahaja, yang aku rasakan murah, mudah dan semua orang boleh praktikkan dengan anak masing-masing di rumah.

1) Ring Tower / Tower Blocks / Cup Tower.

Apa-apa sahaja aktivti berkenaan membuat tower adalah bagus. Macam Haikal, kitorang beli ring tower je. Senang.
Cuma susun yang besar bawah, kecik atas. Dan supaya dia boleh kenal saiz mengikut turutan yang betul.

Dari aktiviti ni, anak akan dapat recognize saiz dan belajar camane nak buat tower yang seimbang.
Selain ring tower, korang jugak boleh guna barang yang dah ada kat rumah macam cawan plastik atau mangkuk plastik untuk buat tower.

Besar bawah, kecik atas. Suruh anak susun camtu.
Pastu bayangkan iklan anmum, sel-sel otak sedang berhubung. ;D

Ok untuk aktiviti ni, korang boleh guna apa sahaja benda yang berwarna.
Dan suruh anak asingkan mengikut warna yang sama.
Macam Haikal, selalunya aku guna tiga benda.

Seperti yang kita semua tahu, bermain dengan warna adalah cara paling baik untuk merangsang minda anak.
Aku pon tak tahu nak explain secara scientific. Tapi aku boleh tengok sendiri dari perangai Haikal.
Kalau bermain dengan benda berwarna, dia nampak excited dan bersemangat.
Dia tak cepat bosan dan happy je masa bermain.
Dan menurut doktor, warna bagus untuk stimulate mata anak-anak jugak. =)

Aku tak guna benda yang sama setiap hari untuk aktiviti sorting colours ni,
sebab Haikal akan bosan bila tengok benda yang sama hari-hari.
So kita tukar-tukar.
Hari ni batang aiskrim, esok fur balls, lusa fruit fork, dan sebagainya.
Aktiviti ni tak terbatas untuk barang-barang tertentu sahaja.
Asalkan barang tu berwarna, boleh guna.
Sudu ke, sepit baju ke, pensil warna ke, kertas warna ke, stokin ke. -___-

Aktiviti ni agak merbahaya dan wajib ada orang dewasa yang monitor.
Sebab ia melibatkan beads/manik.
Aktiviti ni aku dapat tahu dari mak saudara aku. Dia nurse.
Dan dia jugak pernah bawak anak jumpa Child Psychiatrist,
dan ini salah satu aktiviti yang anak dia buat semasa assessment.

Aktiviti ni mudah je. Korang hanya perlukan manik berbagai warna dan jenis.
Butang baju pon boleh.
Longgokkan banyak-banyak dalam pinggan.
Dan suruh anak asingkan mengikut jenis atau warna.
Dah macam babak nak cari bakal isteri dalam cerita p.ramlee pulak. Kahkah.

Kenapa guna manik?
Sebab benda kecik-kecik ni boleh stimulate fine motor skills anak dan latih anak untuk lebih fokus.
So nanti penglihatan dan pemikiran dia tajam, pergerakan tangan dia lebih lancar.
InsyaAllah bila besar nanti pandai melukis dan tulisan cantik.
Macam iolls.
*muntah*
;D

Masa Haikal baby dulu, kitorang ada beli shape sorter yang macam ni.

Branded dan mahal.
Berlagak habis la masa tu. Bahah.
Tapi percayalah cakap aku. Tak worth it langsung korang beli shape sorter yang mahal-mahal camni.
Dah la mahal, pastu blocks dia tak banyak.
Macam yang aku beli ni, blocks dia dalam 18 ketul je.
Umur belum setahun Haikal dah boleh buat tak sampai 2 minit.
Sekarang dia siap dah boleh masukkan shape tu dari dalam ke luar. -____-
Lagi satu yang aku tak suka, kegunaan dia tak pelbagai. Boleh guna sebagai shape sorter sahaja.
Boring. Dan membazir.

Nasib baik ada sorang ibu yang share tentang shape sorter yang lebih berbaloi.
Katanya, kat Mr.DIY ada jual wooden blocks (100 ketul), harga cuma RM40.
Ada tiga kegunaan pulak tu:

Lebihhhhh berbaloi dari beli shape sorter yang mahal tapi tah hape-hape itu. -..-
Jadi Haikal pon boleh main lebih lama dan tak bosan dengan satu aktiviti sahaja.
Selain boleh rangsang otak dalam mengenal pasti shapes,
benda ni jugak boleh enhance kreativiti anak dalam construct castle dan susun domino.
Oh selain tu, korang jugak boleh suruh anak sort colours menggunakan wooden blocks ni.
Kan dia ada banyak warna tu.
Sangat beronok-ronok bukan? :D

Masa buat assessment dengan Dr. Sherine, Haikal ada buat aktiviti ni.
Guna sepit baju.

Tak payah yang fancy-fancy camni pon takpe.
Sepit baju mydin pon boleh guna. =)
Korang boleh latih anak tekan sepit baju tu dan sepit di tepi bekas seperti ini..

Selain merangsang otak, aktiviti ni sangat bagus untuk motor skills, sensory skills, dan melatih anak mengawal tangannya.
Memula memang payah. Sampai herot-herot mulut Haikal nak picit penyepit tu kahkah.
Tapi lama-lama dia semakin terrer.
Makin laju dia buat. =)

Bahah.
Kenapa penapis sayur perlu terlibat sama dalam hal ni. -___-

Fur sticks ni aku simpan sejak zaman anak dara lagi.
Aku dulu memang suka buat arts. Macam buat kad mother’s day ke hape kan.
Biasalah anak dara mana ada kerja lain. Nak tolong mak kemas rumah, malas. -..-

Korang boleh cari Fur Sticks ni di mana-mana kedai stationaries. Mesti ada punya.
Apa yang korang perlu buat ialah, potong fur sticks tu pendek-pendek
dan suruh anak masukkan dalam lubang penapis sayur.

Aktiviti ni pun bagus untuk latih anak lebih fokus dan stimulate fine motor skills.
Selalunya aku suruh Haikal cucuk dan susun mengikut warna fur sticks tu.
Aktiviti ni memang fun sebab boleh menguji tahap kesabaran anak korang jugak. :D

Ye, masih menggunakan penapis sayur. -___-

Tapi kali ni kita guna penapis sayur berlainan dari yang tadi.
Supaya blog readers tahu kat rumah iolls ada banyak penapis. Kahkah!

Ok tentang hair bands, semua mak-mak mesti ada hairbands bukan?
Takkan la kau memasak dengan rambut lion king segala.
Macam aku, memang suka standby hair bands banyak-banyak kat rumah.
Sebab hairbands ni, hobi dia menghilangkan diri selalu.
Sebelum mandi elok je letak atas meja, tetiba habis mandi ting! Hilang. -..-
So kalau travel ke apa, aku memang standby banyak hairbands dalam wallet.
Kang kalau hairbands hilang atau hari tu kuat berpeluh so hairband berbau hapak nak pengsan bila bau kahkah.
So lebih senang bila ada banyak spare.

Jadi sementara hair bands yang belum diguna masih banyak,
boleh lah guna untuk buat aktiviti bersama Haikal.
Jangan bagi anak main yang dah hapak pulak ye. Rosak saraf hidung budak tu. ;D

Aktiviti ni senang saje. Anak cuma perlu tarik hairbands dan masukkan dalam lidi mengikut warna.
Tapi aktiviti ni cukup bagus untuk fizikal dan mental anak.
Sebab?
Sama macam aktviti lain, dapat enhance sensory and fine motor skills.
Latih pergerakan tangan. Latih anak fokus. Latih anak sabar. =)

Ok budak-budak memang cepat belajar mengira bila ada objek dan bukan sekadar menulis di atas kertas.
Korang boleh guna apa-apa barang yang senang dikira.
Macam Haikal, kitorang guna sea-shells.

Korang boleh je kutip mana-mana kalau rumah kat tepi pantai kan.
Tapi boleh jugak guna benda-benda lain macam batu sungai ke kan.
Eh semua benda pon boleh guna kottt. Nak kira je pon kan. -..-

Dalam aktiviti ni, Haikal perlu letak bilangan sea-shells mengikut nombor yang diletakkan kat sebelah pinggan.
Macam ni..

Kalau anak korang dah besar sikit, boleh guna kaedah yang sama untuk ajar maths macam plus minus dan sebagainya.

Ok yang ni pon salah satu aktiviti yang Haikal buat masa assessment dengan Dr.Sherine tempoh hari.
Bolts and Nuts ni korang boleh beli kat mana-mana. Cari yang murah sudah.
Aku beli kat Mr.DIY. Memang murah.
Tapi tak ingat dah berapa. -___-

Benda ni dia berbeza mengikut warna, bentuk dan saiz.
So bolt dan nut tu kena matching dalam 3 perkara itu (warna, bentuk, saiz).
Kalau tak match, memang tak masuk.

Oh aktiviti ni paaaaaling aku suka.
Sebab Haikal kena genius sikit nak main benda ni.
Selalu dia main benda senang-senanggg je kan.
Yang ni susah, padan muka dia. ;D

Tapi lama-lama, pon Haikal boleh buat.
Tak pandang pun rilek je dia buat. -___-

Aktiviti ni bagus.
Selain mencabar minda, sebab kena matching banyak warna, bentuk dan saiz,
ia juga dapat melatih fine motor skills dan hand movement.
Ingat, apa-apa aktiviti yang merangsang pergerakan fizikal (pulas, picit, tekan, tolak, tarik, lompat, lari, merangkak, berguling etc), juga akan merangsang motor skills dan brain development!
Sekali lagi bayangkan iklan anmum, sel-sel otak sedang berhubung. :D

10) Melukis

Walaupon aktiviti melukis ni nampak remeh,
ataupon nampak macam tak best sebab parents tak pandai lukis,
sila tahu bahawa permikiran dan imaginasi budak tak terbatas kepada sesuatu gambarajah sahaja.
Lukislah apa saje dan suruh anak imitate lukisan korang.
Cantik ke tak cantik tu balakang kira.

Masa ni la korang nak latih anak pegang pen, pensil warna, crayon dan sebagainya.
Kajian mengatakan, anak yang SUKA melukis mempunyai pemikiran yang lebih kreatif.
Dan tahap keterbukaannya dalam membuat keputusan adalah lebih luas.
Hamboi.

Dia kata anak yang SUKA melukis ye, dia tak kata anak yang PANDAI melukis.
So pandai tak pandai melukis, itu belakang kira.
Yang penting, jadikan aktiviti melukis tu sebagai hobi atau rutin harian.

Jangan kata parents tak pandai lukis, so taknak buat aktiviti melukis dengan anak.
Rugi.
Lukislah apa saje. Dan suruh anak imitate.
Walau sekadar bulatan atau garisan.

Ataupon buat camni.
Kita lukis sesuatu bentuk (bulat, square, line, oval, etc.) dan suruh anak sambung lukisan tersebut.
Pepandai dia la nak sambung dan menjadikan apa-apa yang dia nak.

Memang la buruk hazabedah lukisan dia. Bahah.
Tapi kita tak tahu apa yang sedang bermain di fikiran dia.
Jadi biar dia lukis, biar dia explore. =)

Ok ni aku saje nak share.
Hari tu aku jumpa crayon blocks ni. Pun dekat Mr. DIY.
Crayon blocks ni sangat berguna. Bila Haikal dah bosan melukis, dia boleh buat tower. =)

Macam-macam mainan budak-budak sekarang.
Crayon blocks lah apa semua lah. -____-

Helloooo mama dulu lukis pakai arang je tau.
Ok tipu. ;D

Macam yang aku cakap sebelum ni, warna dan appearance permainan tu memainkan peranan penting dalam menarik minat anak-anak.
Kalau sekadar tulis ABC 123 di atas kertas, mungkin diorang akan cepat bosan.
So korang boleh try guna blocks.
Kat mana-mana pon ada benda ni. Aku beli kat giant tak silap.

Sebelum umur 2 tahun, Haikal dah boleh hafal dan recognize setiap huruf A-Z dan nombor 1-10.
Amazing? Memang.
In fact, blocks adalah lebih powerful dari flash cards.
Tak percaya korang boleh cuba.

Tak payah beli car track yang bertingkat-tingkat yang mahal tu.
Cuma guna masking tape berwarna, dan tampal kat lantai dan design lah ikut suka korang.
Dan amik segala mainan cars yang anak korang ada, dan suruh dia gerakkan car tu di atas track.

Aktiviti ni pon bagus untuk fine motor skills selain melatih anak untuk lebih fokus.
Selain bajet yang murah, sebab korang hanya perlukan masking tape sahaja,
korang jugak boleh ubah design track tu kepada design yang lebih susah dari minggu ke minggu.
Supaya aktiviti ni jadi lebih mencabar, dan otak anak korang dirangsang dengan lebih baik.

Ok ni last.
Aku pon dah penat taip. -______-”

“Shoot the ball” jugak adalah salah satu aktiviti Haikal semasa assessment tempoh hari.
Just baling bola dalam jaring.
Main bola jaring la senang cakap. -..-

Kebaikan aktiviti ni lebih kurang macam memanah.
Dapat latih anak lebih fokus, precise dan concise dalam hidup.
Macam yang kita tahu, aktiviti memanah adalah sunnah nabi.
Tapi pada umur ini, Haikal belum sesuai untuk buat aktiviti memanah.
So untuk melatih ke arah itu, boleh buat aktiviti ni dulu (baling bola dalam jaring).
Dan bila dah besar sikit, boleh ajar dia main dart, dan seterusnya ajar memanah.
Gitu.

Note untuk parents: Jangan lupa letak bakul bawah jaring supaya korang tak lecak ketiak kejar bola sana sini. -___-

Aktiviti ni korang kena lakukan secara berperingkat.
Buat paras rendah dulu. Biarkan dia masukkan ball tu dengan senang lenang.
Benda ni penting untuk build dia punya self-esteem sebelum memulakan cabaran yang lebih susah.
So bila dia kompiden habis masukkan ball dalam jaring tu, baru letak paras yang lebih tinggi.
Kalau boleh paras yang memerlukan anak tu melompat atau mengjingkitkan kaki.
Pergerakan macam ni bagus untuk fizikal especially kekuatan muscle dan tulang dia.
Dan ofkos untuk otak jugak. =)

Ok dah.
Habis jugak entry ni. Hahaha.
Panjang betul lah hai. Terhakis dah jari aku ni haa.
Harap korang sama-sama dapat manfaat lah.
Tak delah sia-sia sangat jari aku terhakis ni haaa.. -___-

Oh lagi satu, mohon jangan tanya aku aktiviti sekian-sekian sesuai untuk umur berapa.
Aku tak boleh jawab.
Sebab lain budak, lain tahap dia.
Macam Haikal, dia dua tahun. Tapi doktor kata pemikiran dia sama macam budak lima tahun.
Aku tak tahu la nak rasa apa. Bersyukur ada, gerun pon ada.
Nasib doktor tu tak kata macam umur 25.
Boleh aku start carikan jodoh untuk dia. -____-

So sepatutnya, parents tu sendiri tahu tahap potensi dan kebolehan anak.
Jangan takut untuk dedahkan benda baru kepada anak pada umur berapa-berapa pun.
Lagi awal lagi bagus kan.Yang penting keselamatan kena utamakan.
Kalau anak suka masuk barang dalam mulut, dalam hidung, kena awas lebih.

Dan sebenarnya kita sebagai parents pon kena berfikiran kreatif dalam membuat aktiviti bersama anak.
Kalau penat bekerja sekalipon, ada banyak aktiviti mudah yang tak perlu keluar peluh pon.
Jangan malas dan jangan harapkan ipad semata.
:D

p/s: Sorry kalau entry ni macam poyo, berlagak, atau kembang hidung ke apa. Sekelumit pon aku tak berniat begitu.
Apa yang aku tahu, benda baik, benda bermanfaat, kita kena share. Itu saje.

——————————————————-
Ikuti pelbagai kisah menarik di The Vocket.


Seorang Ibu Merakamkan Saat Paling Indah Antara Anak Lelakinya Dan Bayi Yang Baru Dilahirkannya

Apabila budak lelaki berusia 6 tahun ini dibenarkan untuk mendukung adiknya buat pertama kali, dia melakukan sesuatu yang comel. Mungkin dia tidak perasan dia sedang diperhatikan.

Budak lelaki penyayang ini menyanyikan “lullaby” kepada adiknya. Tonton video yang penuh dengan kasih sayang seorang abang terhadap adiknya. Anda pasti cair.


100 Gadis Jepun Dan Sekeping Penkek. Mungkin Ini Iklan Kuali Yang Tidak Dapat Anda Lupakan.

Secara tipikal, iklan TV dari Jepun terkenal dengan kepelikannya untuk memasarkan sesuatu produk atau servis. Kebanyakan iklan tersebut juga dibuat seboleh-bolehnya untuk menghiburkan penonton tanpa kelihatan terlalu menjual.

Walaupun ada kalanya susah untuk kita faham rasional sesuatu adegan yang disampaikan, tetapi iklan tersebut pasti akan bermain-main di dalam fikiran kita untuk satu tempoh tertentu, kan?

Okay, kali ini kami mahu berkongsi sebuah iklan Jepun yang menampilkan 100 orang gadis pembantu rumah dengan gelagat yang bersungguh-sungguh menyediakan sekeping penkek untuk majikan mereka.


Airbnb Tawarkan Penginapan Di ‘Great Wall Of China’

Ini adalah antara listing Airbnb paling rare yang pernah kami lihat. Airbnb bakal memberi peluang untuk anda menginap di tembok paling terkenal di seluruh dunia, Tembok Besar China.

Ianya adalah peluang sekali seumur hidup untuk anda tinggal di salah satu keajaiban dunia ini. Anda akan berpeluang untuk menikmati pemandangan hutan di sekeliling bilik anda di samping mendapat makanan serta tour percuma daripada host Airbnb di Tembok Besar China ini.

“Kami sangat berbangga kerana dapat menjayakan penginapan di Tembok Besar China ini,” kata pengerusi Airbnb China, Nathan Blecharczyk.

Listing Airbnb ini sedang berlangsung sekarang sehingga 11 Ogos ini. Anda cuma perlu ke listing Airbnb ini dan menjawab soalan yang diberi. Jika jawapan anda terpilih sebagai juara, anda akan berpeluang untuk menginap di sini secara percuma.

Jika anda sudah lama mahu melawat Tembok Besar China, bolehlah cuba dengan menyertai peraduan ini. Pasti sejuk tinggal di sini kerana biliknya open air. Harapnya tiada gangguan nyamuk di waktu malam.


Seorang Jutawan Jatuh Terduduk Dan Bangkit Semula. Dan Ini Apa Yang Beliau Belajar Pada Zaman Kejatuhannya

Seorang usahawan dan pengguna FB, Hakim Najlili, menceritakan kisah yang beliau dapati dari seorang jutawan. Ketika kejatuhan, ada satu perkara yang disedari oleh jutawan berkenaan.

REZEKI YANG BANYAK KADANG2 BUKAN SEBAB KITA

Kelmarin lepak dengan seseorang yang dulunya seorang millionaire dan kini jatuh terduduk dan dlm proses bangkit semula.

Beliau menceritakan sesuatu yang sangat ringkas tetapi begitu signifikan. Sy bertanya mcm mana dia boleh terduduk, simple jer jawapnya.

“Dulu aku ada staff mmg dhuhanya tak tinggal, sedekahnya pun boleh tahan walaupun gaji dia tak besar. Dan dulu aku juga ada beberapa orang ejen, amalannya pun hebat. Cuma amalan aku jer yang failed. Kadang2 5 waktu, kadang 2 waktu jer sehari”

“Disebabkan mereka ini orang yg zuhud, rezeki diorang tue mengalir melalui aku, yerlah kan bila ejen dpt income banyak, dia jual produk aku. Jadik ‘tak pasal2 aku jadik masyuk’ dan sama juga dengan staff aku seorang nie. Bila diorang dah tak jual produk aku, ejen aku nie pula dah jual produk lain, staff aku yg tue pun berhenti, terus aku terduduk. Ini semua adalah peringatan daripada DIA”

“Bukanlah sebab diorang nie yang bagi rezeki tetapi kadang2 kita nie rezeki bagus bukan sebab kita, sebab ada rezeki orang lain yang mengalir melalui kita”


Seorang Lelaki Bergusti Dengan Kangaroo. Minit 1.48 Tidak Disangka-sangka

Kangaroo – haiwan comel, unik dan hanya terdapat di Australia.

Kangaroo merah merupakan marsupial atau salah satu keluarga mamalia yang terbesar di dunia. Disebut kangaroo  merah kerana bulunya berwarna merah dan beratnya boleh mencapai 90kg dengan ketinggian 2 meter  dan mampu melompat setinggi  9 meter.

Haiwan yang berkaki pendek di depan, ekor dan kaki yang panjang dibelakang ini sebenarnya mempunyai kebolehan yang unik.

Selain dari boleh menyimpan anak didalam kantungnya, kangaroo juga boleh berdiri tegak dengan menggunakan kaki belakangnya yang panjang, dan ekornya pula dijadikan sebagai penyokong ke 3.

Dengan kebolehan boleh berdiri ini, kangaroo juga sebenarnya boleh bergusti. Biasanya kangaroo yang bergusti adalah sesama kangaroo jantan kerana perebutan kawasan dan pasangan kangaroo betina.

Tapi video dibawah lain pula ceritanya. Kangaroo ini disuruh bergusti dengan manusia.

Mari kita lihat siapa akhirnya yang kalah – kangaroo, lawannya atau pengadil yang kena tinju?

Kelakar kan? Kongsikan dengan rakan anda dengan menekan butang share dibawah.


Seorang Lelaki Ditahan Selepas Bawa Lari RM560,000 Milik Pengusaha Kedai Emas

Pengusaha kedai emas terpaksa berputih mata apabila mendakwa diperdaya seorang lelaki tempatan sehingga mangsa menyerahkan RM560,000 untuk membeli emas 916 secara bersemuka di Jalan Conlay. Bagaimanapun, barangan yang dibeli tidak diterima dan wang ringgit wanita itu telah dibawa lari.

Ketua Polis Daerah Dang Wangi Asisten Komisioner Noor Dellhan Yahaya berkata, lelaki berusia 30 tahun ditahan dalam serbuan di sebuah hotel di Jalan Stesen Sentral di sini kira-kira jam 3.10 pagi kelmarin.

Setelah menerima laporan polis daripada mangsa, pihaknya mengesan suspek sebelum menangkapnya.

“Kita (polis) turut merampas kereta, wang tunai RM250,750, tiga telefon bimbit, sepasang kasut, sehelai baju dan seluar, cop syarikat, beg, buku cek, pasport, anak kunci serta kad akses rumah.

“Suspek direman selama empat hari sehingga 24 Mei ini untuk siasatan lanjut,” katanya dalam satu kenyataan, semalam.

Tambah Noor Dellhan lagi, setakat ini polis hanya menerima satu laporan oleh wanita terbabit yang berkaitan penipuan dilakukan suspek. Kes disiasat mengikut Seksyen 420 Kanun Keseksaan dan orang ramai dinasihatkan supaya berhati-hati dalam urusan perniagaan dan menyemak latar belakang individu atau syarikat terlebih dulu.

“Sebarang maklumat mengenai kegiatan berkaitan boleh disalurkan ke Ibu Pejabat Polis Daerah Dang Wangi di talian 03-26002222 atau hotline polis Kuala Lumpur di talian 03-2159999 atau mana-mana Balai Polis berhampiran,” ujar Noor Dellhan.

Baca lagi artikel-artikel lain yang menjadi pilihan pembaca The Vocket sepanjang minggu ini.

Majikan Di Malaysia Adalah Manusia Paling Kedekut Di Asia Tenggara

Kelam-Kabut ‘Menyelit’ Semasa Trafik Sesak, Proton X50 Terbalik Selepas Langgar Belakang Ativa

Berdasarkan Kisah Benar, Lelaki Ini Dakwa Temui Lokasi Sebenar Filem KKN Desa Penari


Seorang Lelaki Mengambil Video Bandaraya Beijing Secara Haram Menggunakan Dron. Hasilnya Sangat Awesome!

Videografer Trey Ratcliff mengambil video dari udara Beijing menggunakan dron miliknya.

Video bertajuk “Beijing from Above,” diambil menggunakan quadrocopter dan kamera GoPro ini diambil sebelum beliau ditahan pihak keselamatan Beijing.


Seorang Lelaki Mengamuk Gara-Gara Mendakwa Kamera CCTV Milik Jiran ‘Intai’ Privasi Rumahnya

Pada zaman yang sangat tidak stabil dan selamat hari ini menyebabkan orang ramai banyak menggunakan perakam video dashcam dan CCTV sebagai langkah berjaga-jaga untuk merekod ‘bukti’ apabila ada sesuatu perkara tidak diingini berlaku.

Tular satu rakaman video CCTV lengkap dengan audio tular di Twitter, dua orang lelaki bergaduh kerana jiran kepada rumah yang memasang CCTV mendakwa alat elektronik itu sentiasa mengganggu privasi rumahnya.

Jiran datang serang Rumah pasal CCTV boleh tala Rumah dia pic.twitter.com/V76COnENOJ

— Travel Jimat (@TravelJimat) April 27, 2022

Lelaki tersebut mengamuk di hadapan rumah pemilik CCTV itu sambil diperhatikan oleh beberapa lelaki yang lain. Dalam pertengkaran itu, jelas kedengaran lelaki itu marah apabila mendapati CCTV itu sentiasa berpaling ke arah rumahnya apabila isterinya berada di hadapan rumah.

Hantaran video itu telah menarik perhatian warganet lain yang berpengalaman mengenai kamera CCTV. Menurut mereka, ada sesetengah model CCTV mempunyai mod ‘Movement Detection‘, di mana sensor akan mengesan pergerakkan lalu CCTV secara automatik mengikut dan merakam objek yang bergerak itu.

Tambah orang ramai lagi, mod tersebut boleh dinyahaktifkan dan set kamera CCTV itu untuk merakam situasi di hadapan kawasan rumah sendiri sahaja.

https://t.co/oZWGSWg3QUBoleh set zon pergerakan pengesanan kamera.set kawasan rumah kita sahaja.Tapi kalau jadi polis,aku bagi dua ekor ini kayu suruh selesai cara lelaki.Kah.

— Mas Ellon. (@Sauffie_84) April 28, 2022

Kau off je la motion sensor tu bang, bab privacy ni mmg leceh sikit.

Tambah netizen lagi, ada baiknya juga mempunyai CCTV yang mampu bergerak untuk merekod situasi penuh kerana ia sangat membantu pihak-pihak yang terlibat untuk melihat semula rakaman bukti yang ada.

Lebih-lebih apabila ada berlakunya kemalangan, rompakan atau penculikkan di hadapan kawasan rumah.

Lagi bagus boleh tala rumah kau sekali lah pakcik. Just incase kalau pape jadi dkt rumah kau, ada lah jiran punya bukti by cctv

— watipusamalu 🏴 (@NrlzwatiSokhir_) April 28, 2022

dulu rumah kena rompak & belum ada cctv, kita minta tolong jiran tengokkan pakai cctv dia. alhamdulillah membantu sangat! tapi kalau dapat jiran macam ni apa pun tak boleh

— RyanMohamad (@RyanMohamad) April 28, 2022

Pada masa yang sama ada juga netizen menyatakan mungkin kedua-dua pihak tersalah faham mengenai mod ‘Movement Detection‘ lalu mencetuskan perbalahan antara kedua-dua pihak.

Pemilik CCTV mahu memastikan keselamatan di bahagian kiri dan kanan kawasan kejirannya terjaga. Tetapi jirannya pula menyalah anggap bahawa CCTV itu sengaja disetkan untuk ‘mengganggu privasi’ rumahnya.

Bagaimanapun, pemilik CCTV pula mungkin terlepas pandang bahawa ada jiran sangat sensitif apabila melibatkan privasi ruang rumahnya, walaupun CCTV itu mendatangkan banyak kebaikkan.

Kalau jiran x setuju kena hormat hak jiran bang. Walau nampak kebaikan di situ tp jiran boleh saman utk menjaga privasi rmh nya.owner kena tukar posisi yg menghadap ke rmh nya sj.

Menurut laporan Kosmo, seseorang individu boleh dikenakan tindakan saman di mahkamah sekiranya memasang sistem televisyen litar tertutup (CCTV) dan menghalakan alat elektronik ke rumah orang lain.

Menerusi perkongsian seorang peguam, Syaz.MJ berkata, tindakan memasang CCTV dengan menghalakannya ke rumah jiran sebagai satu tindakan salah dan pihak terbabit boleh disaman di mahkamah bagi proses undang-undang.

“Salah jika pasang CCTV hadap terus rumah jiran kerana disifatkan sebagai mengganggu privasi. Mereka boleh disaman di mahkamah dan ada kes yang menang,” terang beliau menerusi satu video di TikTok miliknya.

Terganggu dengan CCTV jiran menghadap direct rumah anda? Ketahui hak anda. #lawyersyaz kongsikan. #peguamhartanahanda #tahukahanda #legal #property

♬ bunyi asal – 𝐊𝐇𝐀𝐈 || 𝐏𝐫𝐞𝐬𝐞𝐭🎟 – :) 🙂

Sementara itu seorang pekerja kedai makanan segera dikenakan tindakan setelah menyebarkan rakaman CCTV outlet dia bertugas ke media sosial. Baca lebih lanjut melalui pautan di abwah.

Pekerja Tular Video Pelanggan Makan Ketika Ramadan, Ini Kenyataan Rasmi Daripada Burger King

Teruja Raih 1,900 Tontonan, Tindakan Anggota Polis ‘Live’ TikTok Sewaktu Operasi Undang Perhatian Netizen


Seorang Maut Selepas Terjatuh Bergesel Sesama Rakan Ketika Berlumba Secara Berkumpulan

Seorang remaja lelaki maut manakala seorang lagi cedera parah selepas motosikal ditunggang mereka terlibat kemalangan ketika dipercayai berlumba haram di Persiaran Raja Muda Musa, Klang, Selangor pada Ahad.

Ketua Polis Daerah Klang Selatan, Asisten Komisioner Cha Hoong Cha Hoong Fong berkata, siasatan awal mendapati kemalangan itu berpunca daripada tindakan sekumpulan penunggang motosikal yang bersaing sesama sendiri dengan menunggang secara laju, melulu dan berbahaya dari arah Kompleks Sukan Pandamaran menghala ke Pelabuhan Klang, petik Astro Awani.

Cha berkata, motosikal kedua-dua mangsa berumur 19 tahun itu dipercayai bergesel sesama sendiri dan menyebabkan mereka gagal mengawal kenderaan masing-masing sebelum terjatuh atas jalan raya.

KLANG – Tindakan 2 remaja lelaki dipercayai berlumba motosikal di Persiaran Raja Muda Musa di sini, berakhir tragedi apabila seorang daripada mereka maut dalam kemalangan 1.30 pagi tadi.

Seorang lagi remaja parah pic.twitter.com/FMmKxciHvz

“Kedua-dua mangsa dibawa ke Hospital Tengku Ampuan Rahimah Klang pada 2.30 pagi Ahad bagi mendapatkan rawatan lanjut.

“Bagaimanapun, seorang mangsa meninggal dunia pada 6.50 pagi Ahad manakala seorang lagi masih dirawat di zon merah kerana mengalami kecederaan parah pada organ jantung, buah pinggang dan paru-paru,” menurutnya dalam kenyataan pada Ahad.

Cha berkata, kes disiasat mengikut Seksyen 41(1) Akta Pengangkutan Jalan 1987 dan pihaknya masih mengesan kumpulan penunggang motosikal terbabit untuk membantu siasatan.

“Orang awam yang mempunyai maklumat berkaitan kejadian itu diminta menghubungi Pegawai Penyiasat Inspektor Syahirah Kamsani di talian 012-447 0162 atau Balai Polis Trafik Klang Selatan di talian 03-3372 2222 atau mana-mana balai berdekatan untuk membantu siasatan,” katanya.


Seorang Nenek Dari Amerika Syarikat Masuk Islam Setelah Menonton ‘Sinetron’

Seorang wanita dari Amerika Syarikat (AS) yang berumur 60 tahun memilih untuk memeluk Islam setelah menonton sinetron atau drama dari Turki yang bertajuk Resurrection: Ertugrul di Netflix.

Dia yang memilih nama Khadija sebagai nama Islamnya menyatakan bahawa dia terinspirasi dan memilih Islam setelah menonton Resurrection: Ertugrul, salah satu siri popular di Turki secara tidak sengaja.

Resurrection: Ertugrul menceritakan kisah sebelum penubuhan Empayar Uthmaniyyah pada abad ke-13 Anatolia. Ia menggambarkan perjuangan Ertugrul Gazi, pemimpin pertama kerajaan itu.

“Saya periksa [drama] itu secara terperinci. Lalu saya mula menonton. Saya sangat berminat dengan Islam setelah menonton beberapa episod,” kata Khadija. “Ini sejarah yang tidak saya ketahui,” katanya mengenai siri ini, seperti yang dilaporkan oleh Anadolu Agency.

Dia mengatakan telah menonton semua episod sebanyak empat kali dan mula menontonnya untuk kali kelima. Dia mengakui bahawa drama bersiri ini mempunyai pengaruh besar terhadapnya dalam mengenali agama Islam.

“Saya suka belajar sejarah baru. Ini membuka mata saya terhadap apa yang saya tahu mengenai agama dan berusaha mencari lebih banyak lagi,” katanya.

Dia menyatakan bahawa rasa ingin tahu mengenai sejarah lampau telah menemukannya dengan drama bersiri ini dan setelah menonton drama ini, dia bertemu dengan Islam.

Walaupun dia seorang Katolik Baptis, Khadija mengatakan, semua tanda tanya di kepalanya telah hilang dan dia akhirnya menjadi lebih berminat dengan Islam.

Dia mula serius dengan membaca kitab suci Al-Quran dalam bahasa Inggeris untuk mempelajari lebih lanjut mengenai Islam, katanya ketika bercakap mengenai proses setelah dia memilih untuk memeluk Islam.

Bercakap mengenai reaksi dari teman rapatnya, dia berkata bahawa sebahagian daripada rakan-rakannya mengatakan bahawa otaknya sudah dibasuk setelah menonton drama bersiri tersebut.

“Saya tidak lagi membincangkan isu ini dengan orang. Saya tidak mengganggu kepercayaan mereka. Mereka juga tidak mempunyai alasan untuk mengganggu saya,” tambahnya.

Terdahulu, seorang wanita berasal dari Australia telah memilih untuk memeluk Islam selepas beliau bermain permainan ‘online’. Klik pautan di bawah untuk membaca.

Peluk Islam Selepas Main ‘Game Online’, Wanita Australia Mahu Kahwini Lelaki Dari Malaysia

Media Perancis Puji Cara Hidup Islam, Percaya Mampu Cegah COVID-19 Daripada Merebak

Krisis COVID-19 Buka Hati Bintang MMA Untuk Peluk Islam


Seorang Pakcik Sangat Benci Warga Indonesia Sehingga Peristiwa Ini Mengubahnya

Nota Editor: Penulisan yang penuh dengan pengajaran ini ditulis oleh Tuan Khairul Hakimin Muhammad. Terima kasih kepada beliau yang sudi menulis dan berkongsi di Vocket. Semoga ia menjadi pengajaran buat kita supaya tidak benci orang lain secara berlebihan.

"Ha'ah pakcik. Hehe, eh, macamana pakcik tau?"

"Tengok ayat dia pun saya tahu, saya suka! Menantu orang sana," dia pun ketawa kecil.

Kami bersembang kencang, rupanya pakcik yang beruban halus ini memang peminat tegar buku-buku Indonesia. Sebut sahaja nama penulis Wiwid Prasetyo, Andrea Hirata, Hamka semua dia kenal buku-bukunya. Best pula bersembang!

"Kau, kalau nak sayang sesuatu jangan sayang beriya. Sama juga kalau benci. Jangan benci sangat."

Dia menambah. Katanya masa dia muda dulu dia tak suka betul tengok orang Indonesia. Entahlah, dia tak suka. Sampailah dah nak pencen, dia diuji Tuhan dengan ujian yang sangat besar.

Anak tunggalnya (perempuan), jatuh cinta dengan orang Acheh. Berperanglah satu keluarga, beliau dan isteri bermati-matian tidak merestui. Akhirnya anak kesayangannya dibawa ke Banda Acheh dan berkahwin di sana.

Selang beberapa bulan, anaknya pulang bersama suami dan perut yang sedang membesar. Isterinya menerima dengan hati yang terbuka, manakala dia tak bercakap hingga cucunya masuk dua orang.

Setiap kali bertembung dalam rumah, dia akan elak. Tidak makan semeja, dan langsung tidak mahu lihat wajah anak menantunya. Sungguhpun begitu, anak dan menantunya tetap tak pernah putus asa.

Satu hari, beliau pengsan di bilik air. Strok. Tak boleh bercakap dan sebelah badan tak bergerak. Dan bermulalah satu sesi dimana Tuhan meletakkan kasih sayang yang cukup dahsyat dalam hatinya.

Menantunya setiap hari mengurut kaki, tangan dan anggota badan beliau.

Menantunya juga yang mendukung beliau setiap hari ke tandas, mencuci dan memandikan beliau.

Menantunya juga yang setiap selepas Subuh mengalunkan ayat suci Quran di sisi beliau.

Dan setiap hari juga menantunya mencium tangan beliau dan memberi kata semangat, yang selama ini tak dapat berbuat begitu.

Allah maha menyembuh. Daripada tidak boleh bercakap, boleh bercakap. Dan saat sudah boleh bergerak, setiap pagi Sabtu menantunya ini akan dukung beliau masukkan dalam kereta dan bawa ke Port Dickson. Bermain air laut dan dudukkan beliau di atas pasir pantai. Semua itu terapi yang merawat.

Mata beliau kemerah-merahan. Bibirnya menggeletar.

"Itulah kasih sayang Allah, dulu pakcik benci dia, tak boleh langsung tengok muka dia. Tapi dia tak pernah benci pakcik, semoga Allah beri dia syurga."

Saya senyum dan memandang keretaToyota yang berderetan.

"Itu kereta dialah tu, pakcik dah pencen. Jadi pembantu dialah sekarang ambil ikan sayur semua untuk pasar dia tu, haha!" kami ketawa bersama.

Katanya lagi, setiap tahun dua tiga kali ke Acheh. Bukan itu sahaja, semua buku Indon juga disukainya.

Saya lihat wajah beliau dalam-dalam. Sedang langit menjadi biru, Tuhan ajar saya satu perkara baru hari ini.

Jika mahu memilih untuk membenci, siap sedialah untuk menerima penyesalan paling panjang.

Sedang hutan juga menghijau.
Kau lahir 32 tahun lalu, selamat hari lahir kawan.

BACA: Kisah Syukur Seorang Pakcik Yang Sudah Berkahwin 40 Tahun Tetapi Tiada Anak

BACA: Suami Isteri Ini Kuasai Startup Teknologi Di Indonesia

LIKE dan FOLLOW Vocket di Facebook serta Instagram


Lebih 150 Das Tembakan Dilepaskan, Pegawai Polis Yang Menahan Anak El Chapo Mati Dibunuh

Seorang pegawai polis yang dipercayai terlibat di dalam misi menahan anak Joaquin “El Chapo” Guzman telah dibunuh di Sinaloa.

CCTV dari tempat kejadian menunjukkan sekumpulan lelaki bersenjata keluar dari kereta dan menembak kenderaan sebelah di pusat membeli-belah di Culiacan – 150 tembakan dilepaskan.

Pegawai itu adalah sebahagian daripada kumpulan elit polis negeri yang ditugaskan dengan misi membanteras dadah.

A cartel hit caught on camera in Culiacán, Sinaloa.

The gunmen catch their target by surprise. It's over in seconds.

The victim is reportedly an elite police officer who was involved in the botched capture of El Chapo's son. pic.twitter.com/jDjfgohxef

— Keegan Hamilton (@keegan_hamilton) November 7, 2019

Dalam satu kenyataan, kerajaan Mexico menyatakan kekesalan di atas kematian, Eduardo, anggota polis tersebut pada Rabu lalu di ibukota Sinaloa.

Laporan dari media tempatan menyatakan bahawa dia ada salah seorang pegawai yang terlibat di dalam misi menangkap Ovidio Guzman Lopez, anak El Chapo, yang kini dikehendaki di Amerika Syarikat.

Guzman Lopez ditangkap oleh 30 orang anggota Pasukan Pengawal Kebangsaan dalam serbuan di rumahnya bulan lepas.

Bagaimanapun, polis terpaksa melepaskan Ovidio selepas beberapa ahli kumpulan dadah Sinaloa telah menyerang beberapa kawasan bagi mendesak kerajaan melepaskan Ovidio.

Berikut adalah artikel lain mengenai dadah. Klik pautan di bawah untuk mengetahui lebih lanjut.

Wanita Ini Ditangkap ‘Kantoi’ Seludup Dadah Dalam Durian

Bahaya ‘Syabu’ Dan Kesannya Kepada Pengguna Dadah Jenis Ini

Anak Presiden Filipina Dikaitkan Dengan Penyeludupan Dadah Bernilai RM523 Juta


Seorang Pemandu Grab Melayu Dituduh Rasis Kerana Enggan Ambil Penumpang India Dan Tuduh Dia Mabuk

Seorang rakyat Malaysia meluahkan rasa kecewa beliau di Instagram di atas insiden perkauman yang melibatkan seorang pemandu Grab baru-baru ini.

Thivashini Rajamanickam, mangsa yang mengalami pengalaman yang mendukacitakan ini telah menempah perjalanan melalui aplikasi Grab dari Kuala Lumpur ke Stesen LRT Asia Jaya.

Semasa sedang menunggu kehadiran pemandu, beliau menerima pesanan ringkas pada jam 10:40 malam daripada pemandu tersebut, di mana pemandu menyatakan bahawa dia enggan  mengambil pelanggan yang minum arak.

“Saya minta maaf saya tidak mengambil pelanggan [yang minum] alkohol,” pemandu itu menghantar mesej kepadanya di aplikasi Grab.

A post shared by Thivashini Rajamanickam (@rsthiva_07)

Pemandu itu menganggap Thivashini mabuk, tetapi dia menjelaskan bahawa dia dalam perjalan pulang daripada kerja dan berada dalam keadaan sedar dan bukannya mabuk.

Bagaimanapun, pemandu tersebut berkeras tidak mahu mengambil Thivashini sambil menyatakan bahawa dia tidak boleh bertolak ansur dengan bau alkohol.

Thivashini kemudiannya meminta agar pemandu itu membatalkan tempahan perjalanannya, namun telah diendahkan oleh pemandu tersebut sehingga dia terpaksa menghubungi kakaknya untuk mendapatkan bantuan.

Kakaknya telah membantu Thivashini  menempah perjalanan Grab  yang baharu.

Buat masa ini, Thivashini telah memfailkan aduan kepada Grab dengan memetik beberapa rungutan, seperti perkauman dan ditinggalkan oleh pemandu.

Dia menyifatkan tingkah laku pemandu itu sebagai rasis dan meninggalkan beliau terpinga-pinga.

“Hanya kerana saya seorang India, pemandu awak membuat andaian bahawa saya mabuk apabila saya meminta untuk menaiki Grab pada waktu malam. Ini adalah perkauman terang-terangan yang paling teruk. Ini adalah karut sama sekali dan tidak beretika sama sekali,” katanya dalam catatannya.

Grab Malaysia telah memohon maaf atas pengalaman yang tidak menyenangkan dan menyatakan bahawa tingkah laku sedemikian tidak diterima di platform.


Bagaimana Airbnb Menjalankan Bisnes Di Cuba, Negara Tunai Dan Tanpa Akses Internet?

Airbnb adalah sebuah perniagaan di atas talian yang memerlukan akses internet dan kad kredit untuk beroperasi di lebih 190 buah negara. Dengan menyediakan pelbagai pilihan penginapan dan tawaran harga yang menarik, Airbnb makin berkembang baik. Terbaru Airbnb menerokai negara Cuba yang hampir keseluruhan operasi bisnes dijalankan secara tunai sahaja dan hampir tiada akses mudah untuk berinternet.

Jadi, bagaimana Airbnb melancarkan perkhidmatan mereka di Cuba tanpa masalah? Pelik dan mustahil untuk dilakukan.

Pemasaran servis ‘bed and breakfast’ (BnB) dilakukan secara mulut-ke-mulut oleh mereka yang pernah mengembara di Cuba. Pihak kerajaan Cuba juga telah menyediakan pelekat untuk BnB ini supaya mudah dikenalpasti pelancong.

Orang Cuba menggunakan orang tengah yang mempunyai akses internet untuk berkomunikasi dengan bakal pelanggan BnB mereka.

Presiden Obama mengarahkan baikpulih perhubungan diplomatik dengan Cuba, termasuklah memansuhkan beberapa larangan berkaitan pelancongan. Bagi melancarkan urusan, pihak Airbnb banyak bertemu dengan pihak berkuasa supaya memastikan semua urusan Airbnb di Cuba mematuhi undang-undang sedia ada.

Airbnb bekerjasama dengan kafe-kafe internet yang telah mempunyai hubungan baik dengan mereka yang menyewakan rumah di kepulauan tersebut. Pengurusan kafe internet turut telah mengenakan caj servis kepada mereka sebelum kedatangan Airbnb. Maka, dengan pengalaman yang ada pihak kafe internet akan menguruskan senarai Airbnb.

Urusan deposit akan melalui akaun orang tengah walaupun hos BnB memiliki akaun. Jika tiada akaun, wang deposit akan dihantar ke tangan hos oleh orang tengah yang tidak didedahkan oleh pihak Airbnb. Airbnb memberi tunjuk ajar kepada orang tengah tentang cara-cara menggunakan laman web dan membantu mereka menambah informasi.

Kumpulan Airbnb banyak bertemu dengan hos-hos BnB untuk bercakap tentang kesahihan informasi dan ia mestilah terkini.

Pergantungan Airbnb dengan orang tengah dan cara-cara ini adalah bersifat sementara kerana perkembangan akses internet dan kebenaran untuk syarikat seperti MasterCard dan American Express beroperasi di Cuba pasti memberi impak positif kepada Airbnb.

Perkembangan terbaru, Cuba baru sahaja pertama kali mendapat hotspot Wi-Fi percuma dan servis menjawab email melalui telefon oleh Nauta. Sementara itu, Airbnb makin mengukuhkan penguasaan pasaran di Cuba yang sememangnya menjadi tarikan destinasi pelancong.

LIKE dan FOLLOW Vocket di Facebook serta Instagram


Seorang Pemuda Ditemui Mati Dalam Kereta Mewah McLaren

Pada lewat petang semalam, tular beberapa gambar dan video menunjukkan seorang lagi berada di tempat duduk pemandu sudah tidak lagi bernyawa dalam McLaren 570S yang berada di hadapan pusat hiburan KTV Jalan Pudu.

Menurut laporan Free Malaysia Today, mayat lelaki berusia 28 tahun itu ditemukan orang awam yang kemudian memaklumkan kejadian kepada polis kira-kira pukul 6.42 petang.

Anggota bomba perlu membuka pintu kereta mewah itu secara paksa kerana ia berkunci dan pasukan perubatan melaporkan bahawa lelaki itu telah meninggal dunia. Pasukan Forensik Ibu Pejabat Polis Kontinjen (IPK) Kuala Lumpur yang ke tempat kejadian mengesahkan tiada sebarang kecederaan pada badan mangsa.

Ketua Polis Daerah Dang Wangi Asisten Komisioner Noor Dellhan Yahaya, berkata pada masa ini pihaknya masih menjalankan siasatan lanjut berhubung kejadian ini.

“Berdasarkan siasatan awal, kereta yang digunakan adalah kereta sewa jadi kita masih menyiasat dari semua sudut berhubung penemuan mayat lelaki ini.

“Setakat ini, kes ini diklasifikasikan sebagai kematian mengejut dan setakat ini tiada sebarang unsur jenayah ditemukan,” katanya ketika dihubungi sebentar tadi.

Beliau berkata, mayat lelaki itu dihantar ke Hospital Kuala Lumpur (HKL) untuk bedah siasat.

“Kita juga turut sedang menyiasat bagaimanakah kereta yang dinaiki si mati berada di hadapan pusat hiburan berkenaan,” katanya.

Orang ramai yang mempunyai sebarang maklumat diminta menghubungi Rakan Cop Polis KL ditalian 03-21159999.

Sementara itu, Pusat Gerakan Operasi (PGO) Jabatan Bomba dan Penyelamat (JBPM) Kuala Lumpur dalam kenyataan pada Isnin mengesahkan menerima panggilan kecemasan pada jam 6.03 petang.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Siapa sangka, speaker dalam hypercar McLaren Senna rupanya dihasilkan oleh anak tempatan Malaysia. Baca temu ramah ringkas bersama penciptanya melalui pautan di bawah.

Lelaki Ini Kongsi Pengalaman Cipta Speaker Khas Untuk McLaren Senna

McLaren 720S Hancur Selepas ‘Terbang’ Langgar Pembahagi Jalan

Tiada Kompromi, McLaren 620R Antara 21 Kereta Seludup Yang Dimusnahkan Kastam Filipina


Seorang Peniaga Mengaku Tidak Bersalah Atas Pertuduhan Culik Ejen Kosmetik

Pada pertengahan September lalu satu Malaysia digemparkan dengan kes penculikan ejen jualan kosmetik, Rosnazirah Mohd Naim dari kediamannya di Kampung Semat Jal, Wakaf Bharu. Mangsa kemudian berjaya diselamatkan pada akhir bulan yang sama.

Hari ini seorang peniaga didakwa di Mahkamah Sesyen di sini atas pertuduhan menculik seorang wanita, pada 13 September lalu, lapor Harian Metro.

Bagaimanapun, tertuduh, Chek Norhafizzi Chek Nor, 31, mengaku tidak bersalah selepas kertas pertuduhan dibacakan oleh jurubahasa di hadapan Hakim Badrul Munir Mohd Hamdy.

Mengikut pertuduhan, tertuduh didakwa bersama-sama seorang lagi yang masih bebas menculik.

Perbuatan itu dilakukan di sebuah rumah di Kampung Semat Jal, Wakaf Bharu, dekat Tumpat jam 5.06 petang, pada 13 September 2022.

Kesalahan itu didakwa mengikut Seksyen 363 Kanun Keseksaan (Akta 574) dibaca bersama Seksyen 34 akta yang sama yang memperuntukkan hukuman penjara sehingga tujuh tahun dan boleh dikenakan denda.

Pendakwaan dikendalikan Timbalan Pendakwa Raya Hajarul Falenna Itah Abu Bakar Adli dan tertuduh diwakili peguam, Mohd Firdaus Zainal Abidin dan Majdah Muhamad.

Terdahulu, Hajarul Falenna tidak menawarkan sebarang jaminan kerana tertuduh membawa lari mangsa ke Thailand.

Mohd Firdaus Zainal Abidin memohon mahkamah supaya membenarkan tertuduh dijamin memandangkan kes itu pramatang kerana ia belum dibicarakan.

Hakim tidak membenarkan tertuduh dijamin kerana kes itu berisiko berikutan membabitkan nyawa orang lain dan ia dilakukan secara kumpulan serta kemungkinan dirancang dan tertuduh ditangkap di Thailand.

“Jika diberikan jaminan kemungkinan tertuduh melarikan diri itu tinggi,” katanya.

Mahkamah juga menetapkan 20 Januari tahun depan untuk tarikh sebutan semula kes bagi serahan dokumen dan penetapan tarikh bicara.

Terdahulu, Rosnazirah yang juga ejen jualan kosmetik dilarikan sekumpulan lelaki pada 13 September dengan menaiki kereta jenis Toyota Vios dan terdapat penduduk memaklumkan melihat mangsa dibawa menaiki bot ke Thailand sebelum kereta terbabit ditemui.


Seorang Pensyarah Berkongsi Bagaimana Menjadi Sukarelawan Yang Efektif Dalam Misi Kemanusiaan

Kisah banjir yang melanda Pantai Timur baru-baru ini mengundang belas kasihan dari seluruh Malaysia. Walaupun air bah sudah surut, namun masih terlalu banyak kerja pembaikan harus dilakukan. Masih terdapat cerita anak-anak dan orang tua yang kelaparan. Meskipun begitu, agensi kerajaan, NGO dan sukarelawan perseorangan dari seluruh negara berhempas pulas untuk mengenal pasti mangsa-mangsa yang belum mendapatkan bantuan dan membantu mereka.

Melihat usaha bersungguh-sungguh dari pelbagai pihak ini mendorong seorang pensyarah yang berpengalaman luas dalam dunia kesukarelawanan berkongsi pengalaman beliau. Puan Martinelli Hashim, Ketua Pusat Tanggungjawab Sosial (Censerve), Universiti Islam Antarabangsa Malaysia (UIAM) yang kini sedang melanjutkan pelajaran di Geneva, Switzerland menulis panduan yang sangat berguna buat mereka yang ingin turun padang dalam tragedi banjir kali ini.

Terharu mendengar teman-teman berusaha keras membantu mangsa banjir. Tidak dinafikan sangat ramai yang ingin turun padang. Ada pelbagai orang yang turun ke padang walaupun mungkin semua berniat baik.

i. Mereka yang hanya ke sana kemari meninjau dan melapor dalam sosial media dan jari-jemarinya tidak lekang dari smart phone.

ii. Mereka yang hanya bercakap dan menganggap dirinya amat penting sebagai orang kanan YB.

iii. Mereka yang tamak, mementingkan diri dan kumpulan sendiri yang merasakan mereka saja yang betul.

iii. Mereka yang benar-benar ikhlas dan bersungguh-sungguh.

Masyarakat kita tidak seperti orang Jepun yang sangat berdisiplin dalam kerja-kerja kesukarelawanan. Mereka mempunyai kemahiran yang tinggi dalam menyelaraskan bantuan sedangkan kita lebih mengikut cara sendiri dan sering timbul kecelaruan. Kita akan bertemu dengan pelbagai situasi yang tidak menyenangkan.

Pengalaman bertahun-tahun mengetuai misi membantu mangsa banjir CENSERVE setiap kali berlaku musibah, membuat hamba terasa ingin berkongsi sedikit tips dengan mereka yang baru mencuba:

i. Sebelum pergi, solatlah dua rakaat, bersihkan hati, berdoa agar diberi petunjuk dan hikmah dari Allah agar apa yang bakal dilakukan dapat memberi manfaat kepada mangsa.

ii. Usah pergi sekiranya ia lebih menyusahkan dari membantu

iii. Mereka yang ditimpa musibah biasanya sangat sensitif. Pastikan kehadiran kita bukan sebagai penonton sebagaiamana orang melihat haiwan di zoo. Rendahkan hati, ringankan tulang, bukakan mata dan telinga sehingga mangsa merasa mereka adalah istimewa dengan bantuan kita.

iv. Usah terlalu memilih siapa yang perlu dibantu kerana sakit bencana sama saja walau mereka berlainan faham politik, bangsa dan agama.

v. Usah sebut siapa kita sekiranya tidak amat perlu. Yang diperlukan adalah bantuan kita bukan nama atau pangkat kita.

vi. Bawa buah tangan seperti coklat dalam kocek atau beg untuk diberikan apabila bertemu kanak-kanak yang boleh mengembirakan mereka.

vii. Bawalah keperluan peribadi yang diperlukan supaya tidak menyusahkan orang lain.

viii. Utamakan membantu orang tua. Dekati mereka dengan penuh hormat.

ix. Usah merasa diri atau kumpulan kita yang lebih hebat dari orang lain kerana ia akan merosakkan misi kita. Mangsa perlukan bantuan dan mereka tidak ada masa untuk memuji dan mengagumi kita.

x. Bertugaslah dengan penuh tawadhu’ namun ceria semasa berhadapan dengan mangsa yang sedang kita bantu. Tanamkan rasa sayang tanpa syarat.

XI. Jagalah 3 batas utama iaitu batas pergaulan, batas aurat dan batas masa solat kerana ketiga-tiga itu membantu kita menjaga batas syariat yang lain.

xii. Doakan mereka kerana doa kebaikan untuk orang lain itu akan diaminkan oleh malaikat dan malaikat akan mendoakan kebaikan juga untuk yang berdoa.

Kata ulama di padang masyar nanti akan ada orang yang sedang dinaungi dan duduk bersenang lenang. Mereka adalah orang yang semasa di dunia sibuk membantu orang lain sedang orang lain duduk bersenang lenang dengan nikmat dunia.

Sumber: Puan Martinelli Hashim,dengan izin


Seorang Penulis Novel Membuat Surat Terbuka Kepada Najib Razak Tentang Negara Malaysia Yang Dicintainya

Sesi surat terbuka daripada rakyat Malaysia telah banyak ditulis kepada pemimpin kita, ada yang diambil peduli ada yang tidak.

Terkini, seorang penulis novel membuat surat terbuka untuk Perdana Menteri kita. Semoga Perdana Menteri ambil peduli apa yang ditulis oleh Muhammad Nomy.

Kehadapan Perdana Menteri Mohd Najib bin Abdul Razak,

Saya, Muhammad Nomy Bin Nozwir, hari ini menulis surat ini kerana sebagai seorang rakyat Malaysia, saya rasa saya cukup bimbang dengan masa depan saya dan negara ini.

Saya merasakan anda sedang membawa hala tuju negara ini ke arah yang tidak sepatutnya negara ini pergi.

Dalam masa saya tidak yakin dengan Pakatan Rakyat memerintah kerana terlalu banyak pergolakan konflik dalaman parti serta isu pemilihan dalam parti komponen PR yang tak selesai-selesai, saya juga tidak yakin dengan kepimpinan anda yang membawa negara ini ke arah terumbang-ambing.

Sejak 2009 apabila anda meneraju pentadbiran, terlalu banyak isu yang berlaku yang saya rasa anda tidak menanganinya dengan baik.

Ya, mungkin akan ada yang kata, “kalau kau pandai kau jadi la Perdana Menteri”, saya akui saya tidaklah berapa pandai dan cerdik dan berkelayakan menjadi Perdana Menteri.

Tetapi, saya tidak berminat menjadi Perdana Menteri. Tetapi, tugas Perdana Menteri ini sangat berkait rapat dengan rakyat marhein seperti saya ini.

Dari isu api perkauman yang semakin marak, isu rasuah yang masih macam-macam hal, isu pembangunan yang asyik retak runtuh tenggelam pecah dan sebagainya, saya rasa anda di luar kawalan dan tidak mampu untuk mengawal keadaan di negara ini.

Setiap kali anda selaku Perdana Menteri dan Menteri Kewangan membentangkan bajet, ramai menteri, ahli akademik, penganalisis ekonomi berkata bajet yang anda bentangkan sebagai yang terbaik yang pernah dibentangkan.

Tetapi jika ia terbaik, kenapa negara ini dalam keadaan berantakan sebegini?

Saya malas nak tulis angka-angka yang menunjukkan kegagalan anda dalam mengurus tadbir negara ini kerana saya rasa kalau saya tulis pun bukan mengubah keadaan pun. Cuma, keadaan boleh dirasa di mana-mana, yang rakyat tidak yakin dengan kamu.

Hatta di kalangan orang BN sekali, tidak yakin dengan kamu.

Nah, saya tidak bermaksud mahu memperkecilkan mandat yang diterima BN melalui pilihanraya yang lalu, memandangkan sistem pilihan raya negara ini sudah dibentuk untuk memastikan BN akan sentiasa memerintah, maka bagi saya, carilah orang BN yang lebih berkelayakan,.

Tak ada orang dalam BN yang lebih bijak dari kamu ke Najib Razak? Takkan semua tidak ada yang lebih genius? Kalau ada, serahkan pada ahli BN yang genius itu dan anda terus sahaja letak jawatan dari terus dijadikan bahan ketawa orang ramai.

Anda mempunyai menteri yang bertugas di Jabatan Perdana Menteri seperti sebuah team bolasepak, ditambah pula anda mempunyai sebuah agensi untuk menasihatkan kamu yang dinamakan PEMANDU.

Jika anda mempunyai skuad yang sebegini punya ramai dan bajet sebegini punya mahal, kenapa masih banyak kerosakan berlaku dalam negara ini?

Ini macam satu bentuk pembaziran macam Manchester United beli Maruanne Fellaini.

Terus terang saya katakan, lebih ramai orang seperti saya, rakyat biasa yang tiap-tiap bulan runsing nak bayar sewa rumah, bil air dan letrik serta kos hidup yang semakin meningkat ini tidak yakin dengan kamu.

Menteri-menteri yang kamu lantik pun semuanya tidak berkaliber dan cakap merapu menyebabkan rakyat tidak lagi percaya dengan seluruh kabinet XXL kamu.

Menteri-menteri kamu ini hanyalah seperti “patung-patung tanah liat maharaja” Qin Shi Shuang, maharaja China yang mahu dikebumikan bersama seluruh bala tentera dan penasihatnya apabila dia mati.

Najib Razak, saya tahu bahawa anda adalah penyokong Manchester United dan musim lepas apabila kelab kesayangan anda itu melantik David Moyes menjadi pengurus pasukan, kelab kesayangan anda itu terus jatuh dari menjadi juara liga, kepada pasukan yang tak layak main mana-mana kejohanan Eropah pun.

Apa Manchester United buat, mereka pecat David Moyes kerana prestasi yang hambar.

Saya rasa prestasi anda mentadbir negara selama lima tahun ini lebih hambar dari setahun David Moyes mengurus Manchester United.

Apa perasaan kamu apabila David Moyes menjadikan kelab kesayangan anda ini menjadi pasukan bolasepak yang hambar?

Macam tu jugalah perasaan saya dan kebanyakan rakyat Malaysia terhadap kamu.


Seorang Penulis Terkenal Memuji Cara Pasangan Ini Berkahwin. Saksikan Kenapa

Ini kisah perkahwinan yang jarang-jarang kita dengar.

Lazimnya, pada hari ini, orang teruja menceritakan kemegahan sesebuah majlis perkahwinan. Dengan pelamin, backdrop, pakaian, makanan dan goodie bag mahal-mahal, foto, videografer. Purata perbelanjaan perkahwinan secara purata adalah RM30 ribu sehingga RM40 ribu. Bagi yang lebih berkemampuan, perbelanjaannya adalah lebih dari itu.

Ada anak-anak muda yang baru bekerja terpaksa menanggung beban hutang dek kerana mahukan majlis perkahwinan yang meriah dan sempurna.

Ini berbeza buat keluarga Puan Aishah Rashid. Keluarga dan besan beliau amat memudahkan perkahwinan anak-anak mereka Ahmad Afif Zuhdi dan menantu Anis Sakinah.

Ikuti penulisan dan gambar-gambar beliau di bawah.

Semoga ramai memperoleh manfaat dari posting ini.

Salam tahniah kami ucapkan buat Tuan Afif Zuhdi dan Puan Anis Sakinah dan Puan Aishah Rashid sekeluarga.

Kredit: Puan Aishah Rashid, dengan izin.[tv]


Seorang Professor Yang Bakal ‘Membuat Penemuan Besar’ Mengenai COVID-19 Ditembak Mati

Seorang penyelidik yang mendapat pendidikan di Singapura telah ditembak mati pada 2 Mei di Pittsburgh, Amerika Syarikat. Dia dilaporkan hampir untuk menyiapkan hasil kajiannya dan bakal membuat penemuan besar mengenai COVID-19.

Siasatan menunjukkan bahawa si mati, Bing Liu, seorang professor di University of Pittsburgh, Pennsylvania ditembak di kepala dan di leher. Tidak lama selepas mayatnya dijumpai, satu lagi mayat turut dijumpai di dalam kereta yang berjarak kurang dari 1.6km, lapor Rolling Stone.

Mayat kedua adalah milik Hao Gu, 46 tahun. Polis membuat kesimpulan bahawa Gu telah menembak Liu sebelum kembali ke keretanya dan membunuh dirinya sendiri.

Polis menyatakan bahawa pembunuhan ke atas Liu terjadi setelah kedua-dua mereka mempunyai perselisihan faham yang panjang mengenai hubungan intim.

Setelah berita kematian mengenai Liu mula tersebar, beberapa rakan si mati menyatakan bahawa Liu, “hampir membuat penemuan yang sangat penting untuk memahami mekanisme selular yang mendasari jangkitan SARS-CoV-2 dan asas selular dari komplikasi tersebut”.

“Kami akan berusaha untuk menyelesaikan apa yang dia mulakan dalam upaya untuk memberi penghormatan kepada keunggulan ilmiahnya,” tambah mereka seperti dipetik di dalam The Washington Post.

Mereka juga menggambarkannya Liu sebagai penyelidik dan mentor yang sangat baik dan berjanji akan menyiapkan penyelidikannya bagi “memberi penghormatan kepada kecemerlangan ilmiahnya”.

Untuk bacaan lanjut mengenai COVID-19, klik pautan di bawah.

Belum Selesai Dengan COVID-19, Kanak-Kanak Di AS Kini Diserang Dengan Penyakit Misteri

Doktor Di AS Lakukan Kajian, Adakah Doa Mampu Sembuhkan Pesakit COVID-19?


Seorang Remaja Berjaya Jual ‘Server Minecraft’, Kini Mampu Beli Rumah Buat Ibu

Tahukah anda akan bisnes jualan barangan atau server permainan boleh mendatangkan untung yang lumayan? Malah, ada yang sudah bergelar jutawan dengan hanya menjual barangan di dalam permainan.

Terbaharu, seorang remaja berjaya menjadikan hobi bermain permainan Minecraft sebagai perniagaan sehingga mampu membelikan rumah buat ibunya, lapor Metro News UK.

Maksym Gavrylenko berusia 17 tahun berasal dari Ukraine yang kini menetap dan bersekolah di Scotland selepas meninggalkan negaranya yang dilanda perang sebelum ini.

Pada 2021, Maksym bersama dua kawannya membeli server Minecraft  pada harga £1,000 (~RM5,757.10) sebelum membangunkan server berkenaan. Kini server tersebut mampu menghimpunkan pemain dari seluruh dunia untuk berhubung dan bermain bersama-sama.

Disebabkan saiz server berkenaan yang luar biasa, ramai pengiklan tertarik untuk menyertai server tersebut sekaligus berjaya meningkatkan nilai server berkenaan.

Bagaimanapun, baru-baru ini remaja berkenaan nekad untuk menjual server tersebut selepas mendapat tawaran lumayan daripada beberapa ahli perniagaan.

Difahamkan Maksym tidak berminat mendedahkan keuntungan yang diperoleh menerusi penjualan server berkenaan.

Menurut Maksym, beliau sangat berbangga kerana berjaya mengubah hobinya menjadi satu perniagaan yang sangat menguntungkan. Beliau juga berazam untuk menggunakan wang tersebut bagi menyara keluarga, terutama ibunya.

Bahkan, disebabkan perang di Ukraine telah memaksa ibunya untuk meninggalkan rumah di negaranya. Jadi, beliau merasa sangat puas dan berbaloi apabila dapat menghadiahkan sebuah rumat buat ibunya.

Ketika ini, ibu Maksym tinggal bersama dengan rakan-rakannya di Portugal. Manakala, datuknya masih berada di Kyiv kerana tidak mahu meninggalkan negara tersebut. Kakaknya juga masih berada di Ukraine selepas teman lelakinya mendaftarkan diri bagi menjadi anggota tentera sukarela.

Memetik laporan Metro News UK lagi, Maksym merasakan apa yang ditempuhinya selama ini berbaloi, terutama selepas negara dan tempat tinggalnya musnah gara-gara perang.

“Saya tidak tahu apa berlaku pada masa depan, tetapi saya mempunyai minat dalam perniagaan setelah bekerja sebagai penterjemah sambilan dan penulis di Ukraine,” katanya lagi.

Maksym dalam pada itu turut berterima kasih kepada abangnya yang banyak membantu dia membangunkan server tersebut.

“Dengan bimbingan abang saya yang bekerja di dalam bidang teknologi, serta pihak sekolah, saya merasa teruja untuk menjadikan hobi saya kepada sesuatu yang lebih besar.”

Konklusinya, jika anda bersungguh melakukan sesuatu, pasti akan membuahkan hasil di kemudian hari. Malah, anda mungkin boleh menjadikan hobi sebagai sumber pendapatan sampingan untuk menampung kos kehidupan yang kian meningkat.


Penipu Ini Jual iPhone 6 Pada Harga RM700. Apa Yang Dia Dapat Selepas Itu Epik

Seorang pembeli Nabil Fikri mahu membeli iPhone 6 dari Mudoh Basoe II. Masa mula-mula baca artikel ini, kami pun tidak tahu siapa scammer, pembeli ke penjual. Apabila dapat tahu penjual itu menjual iPhone 6 pada harga RM700, kami sudah tahu.

Dapat powerbank saiz gila besar pula tu!

Penjual disuruh periksa amaun secara online.

Takde pun amaunnya. Awak tipu, nak resit juga!

Sebenarnya, pembeli dari awal lagi dapat menghidu taktik penipuan penjual. iPhone 6 RM700 lepas tu dapat pula powerbank besar gila.
Sounds fishy, kan!

Jadi, awal-awal lagi pembeli dah sediakan resit di bawah untuk transaksi yang meragukan ini!

Baguslah pembeli ini. Dia ikut cakap orang kampung saya – “When it sounds too good to be true, it probably is.”

Mungkin awak juga patut ikut nasihat ni.


Seorang Ustaz Bercerita Kisah Sebenar Keluhan Seorang Anak. Anda Akan Bertanya Adakah Aku Ibu Bapa Yang Baik

Ebit Lew, seorang penceramah agama berbangsa Cina yang terkenal menceritakan tentang keluhan dari seorang anak selepas beliau memberi ceramah.

Anak ni jumpa saya selepas ceramah minta autograf buku.

Comel adik tu. Dia baca doa permulaan yang saya selalu baca sebelum ceramah. Sedap betul suaranya..

Dia cakap, ustaz sayang anak ustaz tak? Comel anak ustaz. Sama nama dengan saya. Ustaz, mak ayah saya tak sayang saya. Diaorang cuma sayang adik saya jer..

Saya tanya macam mana tahu mak ayah tak sayang adik.

Sebab diaorang tak pernah pandang saya masa saya bercakap. Saya cakap jer saya kena marah. Saya tolong jaga adik. Adik menangis, saya kena marah. Saya ambil botol susu adik. Saya lambat saya kena marah. Saya tengok tv saya kena marah. Lambat bangun tidur saya kena marah. Adik buat sepah saya kena marah. Adik menangis saya kena marah…

Semua yang mak ayah janji semua tak pernah beri. Saya nak cerita semua kat mak ayah. Tapi mak ayah tengok tv jer..saya buat semua salah dan asyik kena marah..

Ustaz, saya nak masuk asrama masa tingkatan 1. Ustaz doakan yer. Supaya saya tak kena marah dan biar mak ayah sayang adik jer.

Saya sedih sangat. Teringat anak sendiri. Macam tulah anak-anak ingat semua janji kita pada mereka. Lihat apa yang kita buat pada mereka. Kita lebih sanggup mengadap hp dan gadget dari pandang muka anak..erm…aduhai…sedihnya…apalah nak jadi mak ayah macam nie…kenapalah jadi macam ni mak ayah orang Islam..

Kita sayang cium anak masa baby…semakin besar kerana perkara lain kita lupa nak benar-benar sayang mereka..

Bagi anak-anak cinta sayang ialah masa. Beri masa dan dengar anak-anak yang semakin membesar…

Rahmat Allah turun bila kita peluk, dukung, terbang, dengar cerita mereka.

Cerita Nabi nabi pada mereka. Kenalkan Nabi dan sahabah.Cerita syurga dan neraka..banyakkan cerita rahmat dan kebaikan..

Berilah masa kerana ini semua amanah yang akan disoal nanti.

Pelajaran paling besar ialah iman mengenal Allah dan Nabi saw.

Pengajaran yang utama selepas itu ialah akhlak…kasih sayang..yang dia akan dapat lihat bagaimana kasih sayang yang kita praktikkan..

Ya Allah maafkan kami kerana tidak buat sebaiknya sebagai ayah dan ibu

Ebit Lew
___________
Balik kerja ini, kita peluk cium anak-anak sampai mereka happy.


Seorang Ustaz Bertemu Backpacker Dari Rusia Dan Ini Yang Telah Terjadi

Ada cerita menarik yang saya nak kongsi pagi ini.

Dalam kuliah subuh pagi tadi, ustaz penceramah ada selitkan cerita tentang seorang backpacker yang travel sejak Julai tahun lalu.

Ustaz yang hendak melihat projek pembinaan surau beliau di Merbok, Kedah bertolak dari KL menaiki tren ETS dan menyewa kereta dari Perlis. Ketika melalui Changlun, kereta beliau ditahan oleh seorang backpacker.

Pada mulanya backpacker tersebut ingin menumpang kereta ke KL, tapi diajak oleh ustaz untuk mengikut beliau dahulu sebelum pulang ke KL menaiki tren ETS juga.

Duit tiket ustaz janji nak bayarkan kerana backpacker tersebut tidak cukup duit belanja. Kata Ustaz kepada jemaah masjid, tahap ‘tawakkal’ backpacker itu amatlah tinggi walaupun beliau bukan seorang Muslim.

Tiada duit yang cukup tapi dapat travel hingga ke Malaysia. Hati kecil saya bersetuju dengan kenyataan Ustaz, kadang-kadang kita tidak letakkan kebergantungan penuh kepada Allah walaupun sebenarnya semua rezeki kita adalah daripadaNya. ‘Tawakkal’ is having full faith that Allah will take care of us even when things look impossible.

Backpacker tersebut berumur 22 tahun, merupakan seorang pemuda yang berasal dari Rusia dan hanya travel seorang diri. Beliau mempunyai ijazah daripada Universiti di US dan negaranya juga.

Beliau telah travel melalui Uzbekistan, China, Laos, Cambodia dan Thailand sebelum sampai ke Malaysia. Bila berjumpa Ustaz, tujuan asalnya hanya hendak menumpang kereta tetapi berakhir dengan 3 minggu tinggal di rumahnya.

Walaupun masih muda, backpacker tersebut mempunyai pemikiran yang amat matang. Sepanjang tinggal bersama ustaz, beliau sering juga mengikut Ustaz ke kuliah-kuliah agama di masjid dan surau walaupun hanya duduk di luar.

Isi kandungan kuliah sedikit-sebanyak dapat difahami beliau apabila ada orang yang membantu untuk menterjemahkannya.

Ustaz ada juga bertanya pemuda ini,”do you belive in God?‘. Jawapannya, “I am not sure, but I do believe in science”. Maka Ustaz menggunakan pendekatan sains untuk berbual tentang Islam.

Ustaz bertanya tentang kewujudan udara, mengikut sains udara memang ada di persekitaran kita. Pemuda itu bersetuju kerana kita dapat membuktikan adanya udara sewaktu daun pokok ditiup angin. Ustaz bertanya, waktu daun pokok tidak bergoyang mana perginya udara tersebut? Pemuda itu tidak dapat menjawab menggunakan hujah sains beliau.

Sama juga dengan cahaya, waktu ada cahaya kita boleh nampak bayang. Waktu tiada cahaya mana pergi bersembunyinya bayang? Kelu lagi lidah pemuda ini untuk membalas hujah.

Backpacker itu juga ada bertanya tentang tindakan potong tangan dan pancung dalam undang-undang jenayah Islam. Kononnya ia adalah undang-undang ‘Barbarian’.

Ustaz bertanya pula, bagaimana pula dengan hukuman kerusi eletrik dan suntikan beracun ke atas pesalah, kerana ia ternyata lebih bersifat ‘Barbarian’. Diringkaskan cerita, sepanjang bersama Ustaz, banyak perkara tentang Islam vs. Sains yang dipelajari oleh pemuda ini.

Baca: Cara Lelaki Ini Berdakwah Kepada Seorang Freethinker Buat Kami Rasa Bangga Dengan Beliau

Backpacker ini juga memaklumkan bahawa beliau sebenarnya tidak bersetuju tentang kenyataan bahawa orang Islam adalah pengganas. Sepanjang beliau travel kebanyakan bantuan yang dihulurkan oleh penduduk tempatan yang beragama Islam adalah sangat baik sehinggakan ada yang mengajak beliau tinggal di rumah mereka (kerana bimbangkan tentang keselamatannya).

Sewaktu di China seorang Muslim berbangsa Uighur telah mempelawa beliau untuk singgah di apartmentnya yang kosong, tiada sebarang perabut tetapi melayan beliau dengan bersungguh-sungguh (dalam peti sejuk cuma ada beberapa biji telur untuk di masak).

Ada yang bertanya, “berjaya ke pemuda ini diIslamkan?” Ustaz kata sedangkan pada zaman Nabi dulu pun baginda mengambil masa yang lama untuk membawa orang kafir memeluk Islam, inikan pula dalam tempoh 3 minggu.

Apa yang cuba disampaikan oleh Ustaz ialah sebagai seorang Islam kita hendaklah sentiasa berusaha menuntut ilmu tak kiralah siapa kita. Ramai orang di luar sana yang mungkin ingin tahu tentang agama kita tetapi cukupkah ilmu kita untuk memberi maklumat serta hujah yang betul apabila ditanya.

Mungkin banyak lagi mesej tersirat yang ingin disampaikan, apa-apapun kita wajib bersyukur kerana dilahirkan dalam keturunan dan keluarga Islam.

Sama-samalah juga kita bermuhasabah diri adakah kita ini Islam disebabkan keturunan semata-mata?

“I did not come into contact with any Muslim before I embraced Islam. I read the Qur’an first and realized no person is perfect, Islam is perfect, and if we imitate the conduct of the Holy Prophet… we will be successful.” – Cat Stevens

Baca lagi: Bertemu Backpacker Remaja Berkopiah Dari Jepun, Inilah Yang Lelaki Ini Lakukan


‘Airbus Popup’ Teksi Udara Yang Bakal Menjadi Kenyataan Dalam Masa 7 Tahun Akan Datang

Masa kecil dahulu, angan-angan nak lihat kereta terbang bila tiba tahun 2020 nanti. Harap angan-angan jadi kenyataan. Jika anda juga pernah berangan perkara yang sama, tidak mustahil pada masa akan datang perkara ini bakal menjadi realiti.

Ketika pertunjukan Geneva Motor Show 2017 yang lepas, syarikat automotif kreatif, Italdesign telah memperkenalkan rekaan konsep kereta terbang terbarunya hasil kerjasama bersama syarikat pengeluar kapal terbang Airbus. Kenderaan unik ini digelar Airbus Pop.up.

Melalui penjelasan daripada video yang ditayangkan, konsep kereta elektrik ini lebih kurang sama seperti servis Uber atau Grabcar cuma ia lebih advance dimana anda juga boleh terbang bersamanya jika perlu.

Bermaksud, jika terperangkap dalam kesesakan lalu lintas, anda boleh mengarahkan Airbus Pop.up untuk melalui jalan udara. Airbus Pop.up boleh ditempah melalui aplikasi, manakala bahagian kipas itu akan datang sendiri kepada kereta dan bersambung seterusnya akan membawa anda terbang ke destinasi yang dituju.

Namun begitu, sebaik sahaja sudah sampai ke destinasi dan anda mahu kembali melalui jalan darat, kipas tersebut akan ditanggalkan dan ia akan terbang semula ke pusat kawalannya. Secara keseluruhanya, Airbus Pop.up merupakan kereta elektrik pandu sendiri dengan dua tempat duduk yang boleh terbang dan paling canggih pernah diperkenalkan setakat ini.

Meskinpun ia hanyalah sebuah kereta konsep, pihak Airbus Pop.up menjelaskan kederaan ciptaanya tersebut berada pada landasan yang betul dan akan mula diperkenalkan kepada pasaran dalam masa 7 hingga 10 tahun lagi.

Jorg astalosh, selaku Ketua Pegawai Eksekutif Italdesign menyatakan, konsep kereta terbang ini adalah bentuk kenderaan pada masa hadapan dan akan menjadi pengangkutan dalam dunia mega city akan datang.

Tonton video di bawah untuk penerangan lebih tepat tentang konsep Airbus Pop.up ini:


Seorang Wanita Melepaskan Jawatan Tingginya Kerana Sebungkus Kacang. Ini Soal Integriti

Seorang selebriti TV3, Raja Shamri mengulas tentang kejadian penerbangan tertunda disebabkan kerana seorang pramugari tersilap menghidangkan sebungkus kacang di dalam plastik dan bukan di atas pinggan kepada seorang bekas eksekutif Korean Air, Heather Cho. Disebabkan salah pertimbangan ini, ia mengundang malu kepada keluarga Cho dan di atas dasar integriti, Heather Cho melepaskan jawatan tinggi beliau.

Bekas eksekutif Korean Air, Heather Cho yang juga merupakan anak kepada Presiden syarikat penerbangan itu meminta maaf secara terbuka gara-gara menimbulkan kekecohan dalam penerbangan hanya kerana ‘kacang’, lapor BBC.

Heather dilaporkan berada dalam pesawat Korea Airnlines yang menuju ke Incheon, Korea Selatan dari New York minggu lalu dan mengarahkan seorang anak kapal dikeluarkan kerana telah menghidangkan kepadanya kacang di dalam plastik bukan di atas pinggan.

Kejadian itu mengakibatkan penerbangan itu tertunda selama 20 minit.

Menurut laporan itu, mangsa dikatakan telah dipaksa untuk berlutut dan meminta maaf oleh Heather sebelum diarahkan turun dari pesawat tersebut.

Jumaat lalu, Heather meminta maaf di hadapan para wartawan di luar bangunan kerajaan di mana beliau akan bertemu dengan pegawai kementerian pengangkutan. “Saya dengan sepenuh hati meminta maaf,” katanya sambil menundukkan kepala kepada semua yang hadir.
Beberapa jam sebelumnya, ayahnya, Cho Yang-ho juga meminta maaf sebagai seorang ayah dan Presiden Korean Air. “Saya minta maaf atas tindakan anak perempuan saya itu. Sebagai Presiden dan ayah, saya harapkan kemaafan semua rakyat Korea. Salahkan saya kerana semuanya salah saya,” katanya.

Menurut Yang-ho, anak perempuannya itu telah mengundurkan diri dan melepaskan semua jawatannya dalam syarikat beberapa hari lalu.

Pihak berkuasa dilaporkan sedang melakukan siasatan atas insiden tersebut.

Heather berusia 40 tahun merupakan anak perempuan pertama Yang-ho manakala dua lagi adiknya turut memegang jawatan dalam syarikat tersebut.

Keluarga Cho memiliki 10 peratus (%) saham Korean Air Lines Co.

Komen saya: Orang Jepun juga mempunyai nilai etika dan sivik kebertanggungjawaban yang sama dengan korea dan sebab itulah negara mereka maju.

Dan jika kita juga rakyat Malaysia boleh bersikap sebegini iaitu bertanggungjawab dengan apa yang kita buat insyaAllah kita juga akan jadi rakyat dan negara yang hebat.

Kes ini boleh dijadikan satu kajian kes / case study untuk pelajar IPT especially in the field of Public Admin / Marketing / Advertizing / Economy etc.


Lihat Batu Kapur Berusia Hampir 3,000 Tahun Patah Ditendang Pelancong China Ini

Ada sebab kenapa banyak tempat-tempat bersejarah dan cantik di dunia ditanda do not touch. Antaranya untuk elak perkara seperti ini berlaku.

Batu-batu stalaktit dan stalagmit yang terbentuk dalam gua mengambil masa beribu tahun untuk terbentuk. Stalaktit adalah sejenis mineral sekunder (speleothem) yang tergantung di langit-langit gua kapur. Stalakmit pula batuan yang terbentuk di lantai gua, hasil dari titisan air di langit-langit gua di atasnya. Jadi anda pun boleh fikir berapa lama untuk benda-benda ini terhasil secara semulajadi.

Tetapi pelancong China ini mungkin sudah hilang akal atau bodoh kerana tanpa berfikir panjang telah mematahkan satu stalakmit dengan 3 tendangan. Satu pillar yang ambil masa lebih 3,000 tahun untuk terbentuk patah dalam masa kurang 10 saat sahaja.

kejadian ini berlaku di sebuah gua di Songtao, Guizhou dan kamera CCTV itu sempat merakam perlakuan lelaki tersebut. Pada mulanya beliau merakam gambar. Kemudiannya dia test sepak-sepak. Mungkin untuk uji batu itu. Apabila ianya patah, dia pun berlalu pergi.

Ianya satu kesalahan besar apabila anda merosakkan artifak alam sekitar dan beliau kini dicari pihak polis tetapi masih belum dijumpai. Itulah tuan-tuan perangai sesetengah pelancong dari negara China. Walaupun dalam negara mereka sendiri, mereka boleh buat hal.

Sesiapa yang biasa melancong ke luar negara dan bertembung dengan pelancong-pelancong dari China, anda pasti dah kenal sangat dengan perangai mereka ini. Ada yang pernah berhadapan masalah dengan pelancong dari China sebelum ini?


Kemungkinan Besar, Ini Merupakan Babak Sepakan Penalti Yang Pasti Anda Tak Pernah Lupakan

Selain kecekapan, kekebalan dan tuah juga perlu ada pada seorang penjaga gawang bola sepak. Tanpa mereka, mudah-mudah je pihak lawan dapat lakukan sepakan gol.

Dan video di bawah menunjukkan satu babak sepakan penalti yang paling hebat yang kami pernah tengok. Nak kesian pun ada, nak gelak pun ada. Apa pun syabas kepada Scott Sterling dan pasukan beliau.


Sepantas 5 Minit, Ini Tip ‘Defrost’ Daging Beku Yang Anda Boleh Praktikkan Di Rumah

Anda pasti bersetuju apabila kami katakan bahawa makanan yang disediakan oleh ibu adalah yang terbaik. Bayangkan ibu anda yang pulang dari tempat kerja dan telah minta anda untuk keluarkan daging beku dalam peti ais agar boleh terus masak setibanya di rumah tetapi anda terlupa berbuat demikian.

Tipulah jika anda tidak cuak dan berasa buntu kerana daging masih beku dan ibu anda hampir pulang ke rumah. Apa kata kami kongsikan tip untuk lembutkan daging beku mudahkan para ibu dan juga anda di luar sana sepantas 5 minit sahaja.

Sebenarnya mudah sahaja untuk lembutkan daging beku, anda hanya perlukan dua periuk jenis logam. Untuk pengetahuan anda, logam terutama sekali aluminium bertindak sebagai konduktor haba yang baik dimana haba terhasil melalui proses ini mampu melembutkan daging beku. Ayuh kita ikuti cara-caranya!

2. Kemudian, letakkan daging yang ingin dilembutkan atas permukaan belakang (bahagian punggung) periuk tadi.

3. Letakkan periuk lagi satu di atas daging tersebut. (Kedudukan daging diapit oleh dua periuk)

5. Tunggu sehingga daging beku menjadi lembut. Kebiasaannya masa yang diambil dalam 5 hingga 10 minit bergantung kepada ketebalan daging.

Mudah, bukan? Selepas ini, anda bolehlah lembutkan daging beku dengan segera tanpa perlu menunggu lama. Semoga perkongsian ini bermanfaat untuk anda dan selamat mencuba!

Sudah lembutkan daging tetapi tidak tahu nak masak apa? Apa kata klik pautan di bawah untuk dapatkan resipi menarik untuk dicuba.

Ini Bahan ‘Rahsia’ Untuk Perapan Daging Lebih Lembut Dan Lazat

Resipi ‘Daging Bakar Danok’ Yang Pasti Membuat Anda Terliur

Resipi Kari Daging Pekat Paling Sedap Dan Menyelerakan


Sepantas Kilat Lepasi Palang, Ujian RFID Bayar Tol Tanpa Perlu Berhenti Tular

Sistem pembayaran tol saban hari semakin canggih, bermula dengan pembayaran secara tunai sehinggalah penggunaan bayaran secara digital seperti Touch N’ Go, SmartTag, sistem RFID dan ERP yang telah memudahkan orang ramai setiap kali melalui jalan yang mempunyai tol.

Baru-baru ini tular satu rakaman video pendek yang berdurasi 21 saat menunjukkan sebuah van berwarna putih memecut laju melepasi tol dalam satu ujian Sistem RFID.

A post shared by VOCKET Car Club (@vocketcarclub)

Menurut Kompas.com, rakaman ujian sistem tersebut dibuat di tol jalan Simpang Susun Waru-Bandara Juanda, Surabaya. Tol tersebut dikendalikan oleh syarikat PT Citra Marga Nusaphala Persada (PT CMNP). Anissa Indrayanti, wakil PT CMNP mengesahkan video yang tular baru-baru ini.

“Ya, video ujian ini dilakukan di tol jalan Waru-Juanda milik anak syarikat CMNP di Surabaya,” katanya.

Tambah Annisa lagi, video tersebut bukanlah video yang baru terjadi, tetapi telah dirakam semasa tahun 2017.

“Video ini dirakam pada tahun 2017. Pada masa itu kami menguji sistem RFID SLFF (Single Lane Free Flow). Sistem SLFF ini tidak jauh berbeza dengan Sistem Multi Lane Free Flow (MLFF), cuma yang membezakannya ialah penghadang yang ada pada tol untuk Sistem SLFF ini,” jelas Annisa.

Walaupun kita dapat lihat dengan jelas ujian Sistem RFID SLFF ini telah ‘berjaya’, tetapi sistem ini masih belum lagi digunapakai pada tol jalan Waru-Juanda. Terang Anissa, mereka cuma mahu membuat ujian sahaja ketika itu.

Pada bulan lalu, Jokowi meminta pihak bertanggungjawab untuk meningkatkan pembinaan ‘Tol Langit’ untuk semua rakyat menerima internet sama rata.

Mahu Seluruh Rakyat Terima Internet Sama Rata, Jokowi Minta Tingkatkan Pembinaan ‘Tol Langit’

Tesla Mahu Bangunkan ‘Power Bank’ 100MW Gergasi Di Indonesia

Polis Indonesia Pilih Tesla Model 3 Dan Hyundai Kona Electric Jadi Kenderaan Rasmi


Sepantas Seminit, Penyelidik Singapura Hasilkan ‘Test Kit’ COVID-19 Dengan Hembus Nafas Sahaja

Wabak pandemik COVID-19 yang bermula di Wuhan, China dan kini merebak ke seluruh dunia membimbangkan semua orang. Bagi memudahkan dan mengesan virus COVID-19, penyelidik di Singapura telah membangunkan ujian pernafasan bagi mengesan virus itu dalam tempoh seminit.

Menurut National University of Singapore (NUS), ujian tersebut akan mengesan sebatian organik mudah meruap (VOC) dalam nafas individu berjaya mencapai lebih 90 peratus keputusan tepat dalam ujian klinikal yang dijalankan ke atas 180 pesakit.

Difahamkan, anda hanya perlu menghembuskan nafas menggunakan penutup mulut pakai buang yang disambungkan ke alat penguji berketepatan tinggi. Lalu, nafas itu dikumpul dan dimasukkan ke dalam spektrometer untuk diukur. Mesin yang dilengkapi perisian akan menganalisis profil VOC dan keputusan akan diketahui hanya dalam masa satu minit.

Walau bagaimanapun, mesin tersebut ‘test kit’ tersebut masih dalam peringkat prototaip. Teknologi tersebut dibangunkan syarikat pemula niaga NUS, Breathonix menawarkan penyelesaian pantas dan selesa untuk mengenal pasti jangkitan Covid-19.

Sementara itu, kami kongsikan beberapa artikel berkaitan dengan COVID-19 pada pautan di bawah ini.

Keluarga Difitnah Dan Dipulau, Lelaki Ini Kongsi Bagaimana Dilayan Bagai Penjenayah Selepas Positif COVID-19

Pakar Jangka Gelombang Ketiga COVID-19 Di Malaysia Berlarutan Hingga Tahun Depan

Saintis Dakwa Kumpulan Darah O Lebih Selamat, Kurang Risiko Dijangkiti COVID-19


Separuh Akhir Muzik Muzik 35 Malam Ini Ditunda

Setelah peminat ternanti-nanti status terkini sama ada Separuh Akhir Muzik Muzik 35 Episod Ke-3 akan bersiaran seperti dijadualkan atau tidak, ia telah ditunda ke satu tarikh yang masih belum ditetapkan. Perkara tersebut diumumkan oleh laman rasmi Muzik Muzik di Instagram sebentar tadi.

“Atas langkah keselamatan, Muzik Muzik 35 Separuh Akhir Episod Ke-3 malam ini terpaksa ditunda ke tarikh yang akan diberitahu kelak,” caption Muzik Muzik di Instagram.

A post shared by Muzik Muzik 35 (@muzikmuzik_official)

Ia susulan penyanyi Alif Satar, yang merupakan salah seorang finalis Separuh Akhir Muzik-Muzik 35 yang membuat persembahan di episod pertama Jumaat lalu telah disahkan positif COVID-19. Beliau mengumumkan perkara tersebut beberapa jam yang lalu di akaun Instagram rasmi miliknya.

Difahamkan, penyanyi itu dimaklumkan oleh bapanya mengenai salah seorang kontrak rapat yang ditemui Alif pada Selasa lalu positif pandemik itu dan terus bergegas menjalani ujian saringan COVID-19.

A post shared by Alif Satar® (@alifsatar)

Alif kini menjalani rawatan dan proses kuarantin di sebuah pusat perubatan di Melaka bermula hari ini.

Ini pula beberapa artikel terkini lain di The Vocket. Klik pada pautan di bawah untuk baca.

Asal Usul Nama Yakuza Dan Mengapa Mereka Tidak Boleh Diusik Di Jepun

Netizen ‘Berbalah’ Tengok Mural Siling Hasil Tangan Hanis Zalikha

‘Terbang seorang, pulang dengan pasangan’ – Syarikat Penerbangan Dari Taiwan Tawar Khidmat Mencari Jodoh


Separuh Tahun 2022: Orang Kaya Dunia Rugi RM6.1 Trilion, Rekod Kerugian Paling Buruk

Kekayaan Elon Musk menjunam hampir $62 bilion (RM273 bilion). Jeff Bezos menyaksikan kekayaannya jatuh kira-kira $63 bilion (RM277 bilion). Manakala kekayaan Mark Zuckerberg turun kepada $65.5 bilion (RM288 bilion).

Memetik laporan Bloomberg, 500 orang terkaya dunia difahamkan rugi $1.4 trilion pada separuh pertama tahun 2022, kejatuhan paling buruk pernah berlaku dalam masa enam bulan pertama untuk kumpulan bilionair dunia.

Rekod ini pastinya menunjukkan perbezaan yang mendadak dengan dua tahun sebelum ini, di mana kumpulan bilionair dunia meningkat kekayaan mereka walaupun dunia diserang wabak COVID-19.

Langkah-langkah yang diambil oleh kerajaan dan bank pusat bagi merangsang kembali ekonomi selepas wabak COVID-19 adalah antara faktor kekayaan kumpulan ini terkesan.

A post shared by Bloomberg Businessweek (@businessweek)

Selain itu, dengan penggubalan beberapa dasar dan kenaikan faedah bagi memerangi inflasi, beberapa syarikat milik jutawan dunia turut menerima tempias.

Tesla mengalami suku terburuk dalam tempoh tiga bulan hingga Jun, manakala saham Amazon.com turut menunjukkan penurunan.

Bagaimanapun, kerugian yang dialami oleh kumpulan bilionair dunia ini hanyalah kerugian kecil. Musk, pengasas bersama Tesla, masih mempunyai kekayaan terbesar, pada $208.5 bilion, manakala Bezos, pengasas Amazon berada di tempat kedua dengan nilai kekayaan sebanyak $129.6 bilion, menurut Indeks Billionaires Bloomberg.

Bernard Arnault, orang terkaya Perancis, menduduki tempat ketiga dengan kekayaan $128.7 bilion, diikuti oleh Bill Gates dengan $114.8 bilion, menurut indeks Bloomberg.

Facebook habiskan RM100 juta untuk tanggung kos hidup Mark Zuckerberg. Rujuk pautan di bawah untuk membaca.

Facebook Habiskan RM100 Juta Untuk Tanggung Kos Hidup Mark Zuckerberg

Pembida Ini Sanggup Bayar RM115 Juta Semata-Mata Untuk Ke Angkasa Lepas Bersama Jeff Bezos

Elon Musk Jadi ‘Gelandangan’ Demi Ke Planet Marikh, Jual Rumah Terakhirnya RM126 Juta


‘Sepasang Baju Raya Buat Bella’ – Mengapa Aku Nekad Untuk Terus Tuntut Keadilan Buat Bella

Aku duduk di kerusi paling belakang dalam bilih mahkamah bernombor 55.

Siren berbunyi, hakim duduk, kami pun bangun tanda hormat kepada dewan keadilan yang mulia.

Yasmin duduk di kandang saksi. Peguam bela Orang Kena Tuduh (OKT), seorang lelaki bangun sedia memulakan hujahan balas.

“Setujukah Yasmin kalau saya cadangkan….”

Aku cuba memberi fokus pada prosiding tapi fikiran mengelamun teringat semula macam mana aku terheret dalam tragedi yang bertajuk #JusticeForBella ini. Bermula dengan mesej daripada aplikasi Whatsapp dari Mommy, seterusnya perbualan telefon yang panjang, melihat gambar dan video yang mengoyak perasaan.

Akhirnya hari itu, dengan segala perasaan dan kekecewaan, aku tuliskan semua yang Mommy cerita tentang betapa dasyat, sakit dan seksanya Bella di media sosial ini untuk tatapan dan bacaan seluruh rakyat Malaysia.

Akibatnya, tidak lama selepas itu aku dipanggil ke IPK Wilayah Persekutuan. Hantaran yang aku tulis telah dilapor dan aku perlu disiasat. Dari pagi membawa ke petang menunggu giliran dan bersoal jawab. Selesai memberi keterangan, telefon aku pula diambil sebagai bahan bukti kes.

“Kita perlu bukti semua ni encik, untuk menguatkan pertuduhan nanti,” lebih kurang begitu kata pegawai sambil memasukkan telefon aku ke dalam bekas khas.

Selang beberapa minggu selepas itu, aku terima lagi panggilan dari pegawai IPK – kali ini mereka mahukan aku hadir ke Pejabat Peguam di Putrajaya. Laporan yang aku berikan dulu katanya tak lengkap, dan bahagian pendakwaan mahu aku jawab lagi beberapa soalan tambahan.

Hari ini aku duduk dalam kamar mahkamah melihat kukuhnya mental dan emosi Yasmin menjawab dengan tenang, tegas dalam menjelaskan satu persatu tentang apa yang telah berlaku pada Bella. Mungkin itulah kebenaran hari-hari pahit yang dia lalui selama berada di pusat jagaan, dan kebenaran menjadi saksi hidup betapa dasyatnya penyiksaan yang dilalui oleh Bella saban hari.

Makan tahi, makan muntah, jirus air panas, sepak terajang, dibiarkan lapar dahaga, ikat kaki tangan, tembak air panas. Mendengar cerita sebegini kita hanya mampu bagi maki hamun dalam air mata.

“Lebih 1,200 biji cili Bella makan, setuju?”

Aku tersedar semula bila peguam bertanya Yasmin tentang jumlah cili.

“Saya tidak pasti,” begitu jawab Yasmin.

Aku tersenyum. Teringat semula adegan drama filem yang berkisar babak di dalam mahkamah, di mana kita disajikan dengan soalan-soalan teknikal yang mengelirukan ingatan, dan soalan berulang supaya saksi terbabas jawapan.

“Tidak kira lah berapa jumlah cilinya bro, pokok pangkalnya memang Bella tu kena paksa makan cili, lukanya kena tonyoh cili, mata dia kena kesat cili!” Aku jawab sendiri dalam hati.

Tidak dapat aku bayang macam mana rasanya luka yang masih baharu, yang berkudis, bernanah ditenyeh pula dengan cili.

Bercakap tentang cili pedas panas yang dipaksa telan ke mulut Bella, membawa aku kepada ingatan tegas seperti yang diabadikan dalam Surah An Nisa ayat ke-10;

Sesungguhnya orang-orang yang memakan harta anak yatim secara zalim, sebenarnya mereka itu menelan api dalam perutnya dan mereka akan masuk ke dalam api yang menyala-nyala (neraka).

Aku cuba merenung dalam akan maksud amaran Tuhan yang sangat tegas ini.

Bella tiada ibu tiada bapa, tiada waris, tiada sesiapa pun di dunia ini yang mengaku ada pertalian darah dengannya. Maka Bella telah memenuhi segenap ciri anak yatim malahan piatu, malahan lebih dari itu nasib malangnya bersama penyakit down syndrome.

Ya penjaganya tidak makan harta Bella, tetapi lebih teruk dia mendera Bella. Kalau memakan harta anak yatim itu sudah Tuhan hukumkan ibarat menelan api neraka ke dalam perut; entah macam mana lah hukumannya nanti kepada seorang pendera anak yatim piatu down syndrome yang dicurah air panas? ditenyeh, dicili? disuruh makan tahi? disuruh makan muntah?

“…jadi boleh saya cadangkan yang sebenarnya mendera Bella bukanlah OKT, tetapi kamu Yasmin dan Aida! kamu setuju?”

Sekali lagi aku tersentak apabila mendengar soalan peguam. Hendak juga ketawa tapi aku tahankan, kerana aku tahu memang itu kerja peguam yang dibayar untuk membela anak guam. Buktikan apa saja, kilaskan apa saja, carikan apa saja kesilapan catat laporan, cadangkan apa saja, buatlah apa saja – asalkan kemenangan nanti milik kita!

“Tidak setuju!” Bergema jawapan Yasmin memecah sunyi.

Saksi yang seorang ini sangat tenang dan tegas. Dia adalah saksi utama, saksi penting perbicaraan dalam memberi pembelaan kepada kesayangan seluruh rakyat Malaysia bernama Bella.

Aku menemui Mommy di luar. Dia mengetik swafoto sebagai memori kecil untuk diingati.

Sedang kami berbual di koridor, OKT dan para peguambela keluar beramai ramai, berjalan beriringan, gembira bergelak ketawa.

Melihatkan Mommy, salah seorang daripada mereka menjerit;

Aku dan Mommy hanya mampu geleng kepala melihat gelagat sebegitu.

Tidakkah mereka tahu, yang Bella telah mendapat hadiah baju raya paling indah buat menutup segala parut luka duka nestapa?

Ya, itu lah Doa seluruh rakyat Malaysia yang akan menjadi persalinan Bella paling cantik di pagi hari raya nanti.

Kronologi kes Bella, kanak-kanak yang didera tanpa simpati oleh penjaganya. Rujuk pautan di bawah untuk membaca.

Kronologi Kes Bella, Kanak-Kanak Yang Didera Tanpa Simpati Oleh Penjaganya

Kes Penderaan Bella, Wardina Dakwa Wujud Campur Tangan Pihak Ketiga?

Polis Lapor Kes Penderaan Anak Ke Atas Ibu Bapa Meningkat Semasa PKP


‘Sepatutnya Akak Tanya Mereka Dahulu’ – Lelaki Ini Bidas Wanita Sengaja Tuduh Askar Tidak Puasa Demi Konten

Tindakan seorang wanita memuat naik rakaman tiga orang lelaki berpakaian Angkatan Tentera Malaysia membawa plastik makanan dan minuman ke pondok di R&R telah mengundang kemarahan netizen.

Dalam video berkenaan wanita itu menulis caption yang berbaur sindiran menyatakan askar tidak diwajibkan berpuasa sebab berjuang untuk negara.

Walau video asal sudah dipadam oleh wanita itu, seorang pengguna TikTok sempat stiched video berkenaan untuk bidas kenyataan wanita terbabit.

#stitch dengan @𝓓𝓲𝓷𝓪 𝓼𝓪𝔂𝓪𝓷𝓰🌹 apa2 yang kita nak buat pikir dulu,jagan sampai terkene baru nak merayu..

Menurut TikTok @epul7899, bukan semua anggota dalam ATM itu beragama Islam. Ini kerana ada yang berlatarbelakangkan kaum Iban, Bidayuh dan Kadazan yang mempunyai ciri-ciri seperti orang melayu.

Tambahnya lagi, sepatutnya wanita itu pergilah bertanya kepada anggota tersebut untuk mendapatkan kepastian, bukan membuat dakwaan begitu sahaja. Tindakan wanita itu seolah-olah ‘memburukkan’ agensi kerajaan itu.

Lelaki itu turut memberikan nasihat, walaupun jika niat asal konten itu sekadar suka-suka atau melawak, namun sekiranya anggota di dalam video itu mengambil tindakan undang-undang, wanita itu boleh dihadapkan ke mahkamah dan dikenakan saman.

Teguran TikTok @epul7899 disambut baik netizen, ramai bersetuju dengan penjelasan ringkas tetapi padat yang dikongsikan beliau.

Jangan kerana mahu membuat konten yang tiada manfaat, diri sendiri merana dikenakan tindakan kelak.


Raih Lebih 2 Juta Tontonan, Gadis Ini Kongsikan Cara-Cara Membuat ‘Aircond DIY’

Cuaca panas yang menimpa di Malaysia pada kali ini terasa sangat bahang. Orang ramai mula memikirkan pelbagai cara untuk menyejukkan rumah dengan bajet yang rendah.

Baru-Baru ini, pengguna akaun TikTok @teaforyou telah berkongsi cara membuat penyaman udara DIY yang telah mencuri perhatian netizen. Menerusi video tersebut, beliau menjelaskan dengan terperinci pembuatan bersama senarai bahannya.

Ini senarai bahan untuk buat ‘aircond DIY’ yang diperlukan.

1. Pertama sekali, anda perlu sediakan bekas kotak polestrin, tujuan untuk meletakkan kipas diatas kotak tersebut.

2. Kemudian, lubangkan di kawasan atas penutup polestrin, Tujuan buat lubang ini untuk telengkupkan kipas di atasnya. Lubang yang dibuat tidak perlu sama ukuran dengan saiz kipas anda, cukup sekadar membolehkan kipas itu diletakkan di atas.

3. Selepas itu, buat lubang pada bahagian tepi polestrin berukuran botol mineral, terpulang anda nak lubangkan berapa banyak. Tujuannya untuk mengeluarkan wap angin dari kipas ke dalam ruang botol ini.

4. Lalu, ambil botol mineral potong botol mineral pada bahagian tengah-tengah. Sesudah itu, buat  juga lubang pada hujung bahagian botol dan masukkanlah botol yang sudah dipotong ke dalam lubang yang dibuat tadi di tepi kotak polestrin.

5. Tuang ais yang banyak ke dalam bekas dan selepas itu, barulah taburkan garam di dalam ais tersebut. Kemudian, tutup bekas.

6. Langkah terakhir, letakkan kipas di atas bekas polestin secara melengkup dan pasang kipas tersebut.

Menjengah ke ruangan komen, ramai yang berminat untuk mencubanya dan ada yang berkongsi pengalaman ia memang berhasil untuk menyamankan ruang rumah mereka.

Ini merupakan satu inisiatif yang baik buat anda yang mahu berjimat dalam masa yang sama dapat menyejukkan ruang rumah anda. Kongsikan artikel ini agar lebih ramai yang boleh memanfaatkannya.


Berlaku Pelanggaran SOP, Zarul Umbrella Respon Isu Gambar ‘Salted Peanuts’ Azfar Heri

Sebelum ini, Azfar Heri telah berkongsi di Twitter bahawa dirinya menerima satu bungkus plastik berisi puluhan pek kacang ketika penerbangannya bersama Malaysia Airlines.

Perkongsiannya itu telah meriah perhatian orang ramai dan rata-rata netizen menzahirkan rasa tidak puas hati kerana menyangka dia mendapat layanan istimewa disebabkan bergelar influencer.

Oleh itu, Zarul Umbrella yang merupakan penyanyi dan juga bekas pramugara MAS telah terpanggil untuk menjawab isu tersebut. Menurutnya, sepatutnya penumpang hanya diberikan sebungkus pek kacang sahaja dan bukanlah banyak seperti itu.

♬ original sound – zarulumbrellaofficial – zarulumbrellaofficial

Tambahnya, setiap penumpang hanya perlu diberikan sebungkus atau maksimum tiga hingga lima pek mengikut permintaan jika mengikut prosedur operasi standard (SOP) yang ditetapkan.

“Kalau ada penumpang yang minta untuk bawa pulang, bolehlah kita bagi pek kacang dalam 10 pek jika terdapat lebihan.” ujar Zarul

Malah, Zarul mengatakan mungkin pihak kabin kru telah menasihati Azfar untuk merahsiakan hal tersebut ataupun sebaliknya berlaku. Bukan itu sahaja, hal ini menunjukkan kesilapan berlaku kerana pelanggaran SOP.

Bagi anda yang terlepas isu ini, klik sahaja pautan di bawah untuk ketahui lanjut.

Bangga Tayang Raih Puluhan ‘Salted Peanuts’ MAS, Perkongsian Azfar Heri Undang Pertikaian Netizen

Didakwa Eksploitasi ‘Kisah Hidup’ Puteri Balqis, NGO Tidak Setuju Tindakan YouTuber Siarkan Temu Bual


‘Seperti Bawa Ayam’, Pemandu Lori Bawa Pekerja Positif COVID-19 Ditahan Polis

Tular di media sosial baru-baru ini apabila sebuah kilang pemprosesan ayam di Sungai Lalang, Bedong dikesan membawa sekumpulan pekerja yang disahkan positif COVID-19 menaiki sebuah lori beramai-ramai sebelum ditahan.

Menerusi kejadian tersebut, seramai 48 pekerja yang baru dipakaikan gelang merah jambu didapati dibawa oleh pihak kilang untuk ditempatkan ke asrama penginapan mereka.

Lebih mengejutkan ramai, pemandu lori berkenaan dikatakan telah membuat sebanyak tiga kali perjalanan untuk mengangkut 135 pekerja yang semuanya dimuatkan pada bahagian belakang lori.

Difahamkan pekerja-pekerja ini telah menerima wabak ini di kilang pemprosesan ayam di mana tempat bekerja. Mereka kemudiannya telah dibawa ke Pusat Kesihatan Daerah (PKD) untuk dipakaikan gelang merah jambu.

Isu yang berlaku ini telah mendapat perhatian netizen yang berpendapat pekerja-pekerja ini tidak wajar dilayan sedemikian. Tidak kurang juga yang berang dengan tindakan kilang yang dibuat kilang berkenaan.

Menerusi kejadian yang berlaku, pemadnu lori berkenaan telah disaman mengikut Seksyen 23(2) Akta Pengangkutan Jalan 1987 kerana menggunakan lesen kenderaan memandu (LKM) bagi tujuan yang lain.

Pihak pengurusan kilang turut disiasat kerana kesalahan tidak mematuhi perintah dikeluarkan pegawai berikutan perbuatan cuai yang mungkin membuatkan jangkitan terus menular dan merbahaya kepada nyawa.

20 cawangan McDonald’s Indonesia dilaporkan terpaksa ditutup buat sementara waktu berikutan kebanjiran penghantar makanan yang menyerbu cawangan McDonald’s sehingga berlaku kerosakan barangan.

Penangan BTS Meal, 20 Cawangan McDonald’s Indonesia Terpaksa Ditutup Buat Sementara Waktu

Chef Wan Nasihat Aliff Syukri Perbaiki Resipi Produk Sebelum Jual Kepada Orang Ramai


Seperti Berada Di Jepun, Keindahan ‘Bunga Sakura’ Kembali Warnai Kedah

Anda yang terpaksa membatalkan perjalanan anda ke Jepun bolehlah datang melancong ke Kedah untuk merawat hati yang kecewa. Anda akan dapat melihat keindahan bunga yang mekar dengan cantik di Kedah terutama sekali sekitar bandar Alor Setar seperti di Jepun.

Setiap tahun pada bulan Mac, pokok bunga tekoma atau lebih dikenali sebagai Sakura Kedah akan mekar mengeluarkan bunga berwarna merah jambu dan putih merupakan fenomena Sakura Kedah yang ditunggu-tunggu ramai orang.

Fenomena bunga tekoma atau lebih dikenali sebagai Sakura Kedah kembali lagi di negeri Jelapang Padi ini terutamanya di sekitar bandar raya Alor Setar.

Pokok bunga tekoma mula mekar dengan mengeluarkan bunga berwarna merah jambu dan putih sejak awal minggu ini. pic.twitter.com/0l7QtuTjfR

— BERNAMA TV 🇲🇾 (@BernamaTV) March 4, 2020

Pastinya ini satu tarikan yang mesti dikunjungi jika ke Kedah terutama sekali jika anda seorang kaki foto dan anda boleh kongsikan di media sosial. Memang ‘awesome’!

Ini saat yang sesuai untuk anda ke Kedah kerana difahamkan bunga ini akan berbunga mekar selama 14 hari. Untuk membuatkan anda lebih teruja, apa kata lihat beberapa keping gambar yang dikongsikan oleh pengguna media sosial di bawah ini.

• Selamat Berpuasa Sunat Rejab & Selamat Berbuka ❤ 2|3|2020

A post shared by  Nikon📷 iPhone🍎Note 10 plus🌶 (@c1k5hahn4f154h) on Mar 2, 2020 at 2:48am PST

最近政局不稳定 导致大家心情起伏不定 不如看看吉打樱花 放松心情 继续过活 #吉打樱花 #放松心情 #慢生活 #sakurakedah #relax #slowlife #dontbepanic #lifeisbeautiful

A post shared by  Elaine (@elaine0406) on Mar 3, 2020 at 11:02pm PST

SIAP SEDIA DGN KAMERA SEKARANG JAN-MAC KAT ALOR SETAR SBB BUNGA SAKURA! LOKASI ALOR SETAR: -Jalan Langgar, Jalan Hospital Sultanah Bahiyah – Kedai Alor Setar Breakfast Station – traffic light Highway utara Alor Setar – Masjid AlBukhary – SMK Sultanah Asma -Taman Jubli Emas, Jalan Suka Menanti -Depan Masjid AlBukhary -Hospital lama Alor Setar -Jalan ke Kuala Kedah – Jalan Pegawai – Maktab Mahmud Alor Setar LOKASI LAIN: -Jalan otw ke Gunung Jerai & Yan. *boleh cadangkan di komen kat bawah tmpat lain di Kedah yang ada juga bunga ni Bunga Tecoma @ Sakura Kedah biasanya berbunga tahan dua minggu sahaja bergantung kpd cuaca sebelum bunga luruh. Masanya juga x menentu. Ada dua warna; pink dan putih. Bunga pohon tecoma @ nama saintifiknya Tabebuia Rosea kebiasaannya berkembang mekar sekitar Mac saban tahun kerana sifatnya yang memerlukan cuaca panas & kering utk menggalakkan proses pendebungaan. #sakurakedah #sakuraalorsetar #musimbunga #alorsetar #kedah

A post shared by  Atie Coastal Dimsum (@atie_coastal_dimsum) on Mar 2, 2020 at 1:32am PST

Kita simpan dulu kat sini sebagai kenangan 🌸🌸🌸 #lastminitplan #sakurakedah #pulunkedahpulun

A post shared by  _intanfauzi_ (@intan.fauzi) on Mar 1, 2020 at 12:08am PST

Tidak lama lagi cuti sekolah akan bermula, anda yang tidak tahu ingin ke mana mungkin boleh pertimbangkan untuk ke Langkawi, Kedah. Kenapa? Klik pautan di bawah untuk ketahui lebih lanjut.

Hotel Di Langkawi Tawar Diskaun Sehingga 70% Selepas Kurang Pelancong Kerana Coronavirus

8 Resort Tepi Sawah Padi Di Langkawi, Kedah Buat Saya Jatuh Cinta

Jika Anda Belum Lihat Ini 22 Gambar Menarik Musim Bunga Di Kedah Untuk 2015